polyglot-tagger/wikipedia-language-snippets-filtered huggingface dataset:
1842ರಲ್ಲಿ, ಮೊರೊಕೊ ದೇಶವನ್ನು ಒಳಗೊಂಡ ಯುರೋಪಿಯನ್‌ ಬಿಕ್ಕಟ್ಟು ಫ್ರ್ಯಾನ್ಸ್‌ ಮತ್ತು ಗ್ರೇಟ್‌ ಬ್ರಿಟನ್‌ ನಡುವೆ ಹೆಚ್ಚಾಯಿತು. ಏಕೆಂದರೆ, ನೌಕಾಸೇನಾ ಪಡೆಯ ಮುಖ್ಯಸ್ಥ ಡುಪಿಟಿಟ್‌ ಥೂವರ್ಸ್‌ ತನ್ನ ಫ್ರೆಂಚ್‌ ಸರ್ಕಾರವನ್ನು ಲೆಕ್ಕಿಸದೆ, ಫ್ರೆಂಚ್‌ ಆಧೀನತೆಯನ್ನು ಸ್ವೀಕರಿಸಲು ಟಹೀಟಿಯ ರಾಣಿ ನಾಲ್ಕನೆಯ ಪೊಮರೆಗೆ ಮನವೊಲಿಸಿದ. ಆ ಸಮಯ, ಬರ್ಮಿಂಗ್ಹ್ಯಾಮ್‌ ಸಂಜಾತ ಧರ್ಮಪ್ರಚಾರಕ ಹಾಗೂ ತಾತ್ಕಾಲಿಕ ಬ್ರಿಟಿಷ್ ರಾಯಭಾರಿ ಮುಖ್ಯಸ್ಥ ಜಾರ್ಜ್‌ ಪೃಚರ್ಡ್‌ ತಮ್ಮ ಸ್ಥಳದಲ್ಲಿರಲಿಲ್ಲ. ಆತ ವಾಪಸಾದ ನಂತರ ಸ್ಥಳೀಯರನ್ನು ರೋಮನ್‌ ಕ್ಯಾತೊಲಿಕ್‌ ಫ್ರೆಂಚರ ವಿರುದ್ಧ ಎತ್ತಿಕಟ್ಟಿದ. 1843ರ ನವೆಂಬರ್‌ ತಿಂಗಳಲ್ಲಿ, ಡುಪೆಟಿಟ್‌ ಥೂವರ್ಸ್‌ ಪುನಃ ತನ್ನ ಸ್ವಂಥ ಅಧಿಕಾರದಲ್ಲೇ ನಾವಿಕರನ್ನು ಟಹೀಟಿಗೆ ಕರೆತಂದು, ಫ್ರ್ಯಾನ್ಸ್‌ನ ಭಾಗವನ್ನಾಗಿ ಮಾಡಿದ. ಆತನು ಪೃಚರ್ಡ್‌ನನ್ನು ಸೆರೆಮನೆಗೆ ಅಟ್ಟಿ, ಕ್ರಮೇಣ ಬ್ರಿಟನ್‌ಗೆ ವಾಪಸ್‌ ಕಳುಹಿಸಿದ.
1963ರಲ್ಲಿ ಸಿಇಪಿ ಸ್ಥಾಪನೆಯ ನಂತರ, ಫ್ರೆಂಚ್‌ ಪಾಲಿನೇಷ್ಯಾದಲ್ಲಿ ಜೀವನದ ಗುಣಮಟ್ಟವು ಗಮನಾರ್ಹವಾಗಿ ಉತ್ತಮವಾಯಿತು. ಹಲವು ಪಾಲಿನೇಷ್ಯನ್ನರು ಸಾಂಪ್ರಾಯಿಕ ಚಟುವಟಿಕೆಗಳನ್ನು ಕೈಬಿಟ್ಟು, ಪಪೀಟ್‌ ನಗರವಲಯಕ್ಕೆ ವಲಸೆ ಹೋದರು. ಫ್ರ್ಯಾನ್ಸ್‌ ದೇಶದ ನೇರ ವಿದೇಶಿ ಬಂಡವಾಳ ದ ಕಾರಣ ಟಹೀಟಿಯನ್ನರ ಜೀವನದ ಗುಣಮಟ್ಟವು ಉನ್ನತವಾದರೂ, ಇದರ ಆರ್ಥಿಕತೆಯು ಆಮುದುಗಳನ್ನು ಅವಲಂಬಿಸಿದೆ. ಸಿಇಪಿ ಚಟುವಟಿಕೆಗಳು ಸ್ಥಗಿತಗೊಂಡ ನಂತರ, ಹಣಕಾಸಿನ ಸಂಪನ್ಮೂಲಗಳ ನಷ್ಟವನ್ನು ಬಗೆಹರಿಸಲು, ಫ್ರ್ಯಾನ್ಸ್‌ ಟಹೀಟಿಯೊಂದಿಗೆ ಪ್ರಗತಿ ಕರಾರಿಗೆ ಸಹಿ ಹಾಕಿತು. ಇದರಂತೆ, ಶಿಕ್ಷಣ ಮತ್ತು ಪ್ರವಾಸೋದ್ಯಮ ಕ್ಷೇತ್ರಗಳಲ್ಲಿ ನೆರವು, ಜೊತೆಗೆ 2006ರ ಆರಂಭಿಸಿ, ಪ್ರತ ವರ್ಷ 150 ದಶಲಕ್ಷ ಅಮೆರಿಕನ್‌ ಡಾಲರ್‌ಗಳಷ್ಟು ಬಂಡವಾಳವನ್ನು ಟಹೀಟಿಯಲ್ಲಿ ಹೂಡುವ ಯೋಜನೆಯಿದೆ.
ಟಹೀಟಿಯ ರಾಜಧಾನಿ ಪಪೀಟ್‌ ವಾಯುವ್ಯ ಕಡಲತೀರದಲ್ಲಿದೆ. ಈ ವಲಯದ ಏಕೈಕ ಅಂತರರಾಷ್ಟ್ರೀಯ ವಿಮಾನ ನಿಲ್ದಾಣವು ಇಲ್ಲಿದೆ. ಫಾ'ಆ ಅಂತರರಾಷ್ಟ್ರೀಯ ವಿಮಾನ ನಿಲ್ದಾಣವು ನಗರದ ಮಧ್ಯದಿಂದ ದೂರದಲ್ಲಿದೆ. ಮೂಲತಃ ಪಾಲಿನೇಷ್ಯನ್ನರು ಕ್ರಿಸ್ತ ಶಕ 300ರಿಂದ 800ರ ವರೆಗೆ ಟಹೀಟಿಯಲ್ಲಿ ನೆಲೆಸಿದರು. ಪಾಲಿನೇಷ್ಯನ್ನರು ಈ ದ್ವೀಪದ ಜನಸಂಖ್ಯೆಯ 70%ರಷ್ಟಿದ್ದಾರೆ. ಜನಸಂಖ್ಯೆಯಲ್ಲಿ ಉಳಿದವರು ಯುರೋಪಿಯನ್ನರು, ಚೀನೀಯರು ಮತ್ತು ಮಿಶ್ರಿತ ಜನಾಂಗದವರು ಇಲ್ಲಿ ವಾಸಿಸುತ್ತಿದ್ದಾರೆ. 1880ರಲ್ಲಿ ಈ ದ್ವೀಪವನ್ನು ಫ್ರ್ಯಾನ್ಸ್‌ನ ಒಂದು ವಸಾಹತು ಎಂದು ಘೋಷಿಸಲಾಯಿತು. ಆದರೂ, 1946ರಲ್ಲಿ ಸ್ಥಳೀಯ ಟಹೀಟಿಯನ್ನರು ಫ್ರೆಂಚ್‌ ನಾಗರಿರಾಗಲು ಅನುಮತಿ ನೀಡಲಾಯಿತು. ಟಹೀಟಿಯಲ್ಲಿ ಫ್ರೆಂಚ್‌ ಏಕೈಕ ಅಧಿಕೃತ ಭಾಷೆಯಾಗಿದೆ. ಆದರೂ ಇಲ್ಲಿ ಬಹಳಷ್ಟು ಜನರು ರಿಯೊ ಟಹೀಟಿ ಎಂಬ ಟಹೀಟಿಯನ್‌ ಭಾಷೆ ಮಾತನಾಡುವರು.
ವಾಲಿಸ್‌ ನಂತರ 1768ರ ಏಪ್ರಿಲ್‌ ತಿಂಗಳಲ್ಲಿ ಲೂಯಿ-ಆಂಟನ್‌ ಡಿ ಬೊಗೆನ್ವಿಲ್‌ ಟಹೀಟಿಗೆ ಆಗಮಿಸಿ, ಸಾಗರದ ಮೂಲಕ ಇಡೀ ಪ್ರಪಂಚ ಸುತ್ತಿದ ಮೊಟ್ಟಮೊದಲ ಫ್ರೆಂಚಿಗನಾದ. ವಾಯೇಜ್‌ ಆಟೊ ಡು ಮಾಂಡ್‌ ಎಂಬ ಕೃತಿ ಪ್ರಕಟಿಸಿ ಬೊಗೇನ್ವಿಲ್‌ ಟಹೀಟಿಯ ಬಗ್ಗೆ ಯುರೋಪ್‌ನಲ್ಲಿ ಪರಿಚಯಿಸಿದ. ಈ ದ್ವೀಪವು ಭೂಮಿ ಮೇಲಿನ ಸ್ವರ್ಗ, ಇಲ್ಲಿಯ ಪುರುಷರು-ಸ್ತ್ರೀಯರು ಸಂತುಷ್ಟ ಜೀವನ ನಡೆಸುತ್ತಿದ್ದಾರೆ, ನಾಗರಿಕತೆಯೊಂದಿಗಿನ ಭ್ರಷ್ಟಾಚಾರವು ಇಲ್ಲಿ ತಗಲಿಲ್ಲ ಎಂದು ಆತನು ತನ್ನ ಕೃತಿಯಲ್ಲಿ ನಮೂದಿಸಿದ್ದ.
ಈತನ ಕೃತಿಯಲ್ಲಿ ಕುಲೀನ ಪರಿಕಲ್ಪನೆಯನ್ನು ತಿಳಿಸಲಾಯಿತು.ಫ್ರೆಂಚ್‌ ಕ್ರಾಂತಿಯ ಮುಂಚೆ ಜೀನ್‌ ಜಾಕ್ಸ್‌ ರೊಸೊರಂತಹ ತತ್ತ್ವವಾದಿಗಳ ಆದರ್ಶರಾಜ್ಯದ ಕಲ್ಪನೆಗಳ ಮೇಲೆ ಪ್ರಭಾವ ಬೀರಿತು.
ಸಾಗರ ಯಾನ ಹೆಚ್‌ಎಂಎಸ್‌ ಬೀಗಲ್ ‌ ಎಂಬ ಹಡಗಿನಲ್ಲಿ ಪ್ರಯಾಣಿಸುತ್ತಿದ್ದ ಚಾರ್ಲ್ಸ್‌ ಡಾರ್ವಿನ್‌ 1835ರ ನವೆಂಬರ್‌ನಲ್ಲಿ ಟಹೀಟಿಗೆ ಭೇಟಿ ನೀಡಿದರು. ಈ ಹಡಗಿ ನಾಯಕ ರಾಬರ್ಟ್ ಫಿಟ್ಜ್‌ರಾಯ್‌. ಅಲ್ಲಿರುವ ಸ್ಥಳೀಯರ ಚರಿತ್ರೆಯ ಮೇಲೆ ಧರ್ಮಪ್ರಚಾರಕರು ಬೀರಿದ್ದ ಸಕಾರಾತ್ಮಕ ಎನ್ನಲಾದ ಪ್ರಭಾವವನ್ನು ಮೆಚ್ಚಿದ್ದರು. ಡಾರ್ವಿನ್‌ ಟಹೀಟಿಯ ಭೂಚಿತ್ರಣವನ್ನು ಪ್ರಶಂಶಿಸಿದರು. ಆದರೆ ಟಹೀಟಿಯ ರಾಣಿ ನಾಲ್ಕನೆಯ ಪೊಮರೆಯ ಬಗ್ಗೆ ಅಷ್ಟೂ ಸಕಾರಾತ್ಮಕ ಅಭಿಪ್ರಾಯವಿರಲಿಲ್ಲ. 1833ರಲ್ಲಿ ಟಹೀಟಿಯನ್ನರು ಇಂಗ್ಲಿಷ್‌ ಹಡಗಿನ ಮೇಲೆ ಹಲ್ಲೆ ನಡೆಸಿದ್ದಕ್ಕಾಗಿ ಪರಿಹಾರದ ಮಾತುಕತೆಗಳಲ್ಲಿ ಕ್ಯಾಪ್ಟನ್ ಫಿಟ್ಜ್‌ರಾಯ್‌ ಮಾತುಕತೆ ನಡೆಸಿದರು.
1844ರ ಆರಂಭದಲ್ಲಿ ಟಹೀಟಿಯ ಸಮಾಚಾರವು ಯುರೋಪ್‌ ತಲುಪಿತು. ಫ್ರೆಂಚ್‌ ರಾಜ ಲೂಯಿ ಫಿಲಿಪ್‌ ಮತ್ತು ರಾಜ್ಯನೀತಿಜ್ಞ ಫ್ರಾಂಕೊಯ್‌ ಗುಯಿಜ್‌ ದ್ವೀಪದ ಸೇರ್ಪಡೆಯನ್ನು ಖಂಡಿಸಿದರು. ಇದಾದರೂ, ಟಹೀಟಿಯನ್ನರು ಮತ್ತು ಫ್ರೆಂಚರ ನಡುವಿನ ಯುದ್ಧವು 1847ರ ತನಕ ಮುಂದುವರೆಯಿತು. 1880ರ ಜೂನ್‌ 29ರ ತನಕ ಈ ದ್ವೀಪವು ಫ್ರೆಂಚ್‌ನ ಅಂಗವಾಗಿತ್ತು. ಆ ದಿನ ರಾಜ ಐದನೆಯ ಪೊಮರೆ ಟಹೀಟಿಯ ಆಧಿಪಥ್ಯ ಹಾಗೂ ಫ್ರೆಂಚ್‌ಗಾಗಿ ಅದರ ಆಧೀನತೆಯನ್ನು ತೊರೆಯಬೇಕಾಯಿತು. ಆತನಿಗೆ ಹಾಗೂ ಎಂಬ ನಾಮಕಾವಸ್ಥೆಯ ಬಿರುದು ನೀಡಲಾಯಿತು.
ಟಹೀಟಿ ಎಂಬುದು ದಕ್ಷಿಣ ಶಾಂತ ಸಾಗರದಲ್ಲಿರುವ ಒಂದು ದ್ವೀಪ. ಇದು ಸೊಸೈಟಿ ಐಲೆಂಡ್ಸ್‌ ದ್ವೀಪಸಮೂಹದಲ್ಲಿರುವ ಫ್ರೆಂಚ್‌ ಪಾಲಿನೇಷ್ಯಾದ ವಿಂಡ್ವಾರ್ಡ್‌ ಗುಂಪಿನ ಅತಿದೊಡ್ಡ ದ್ವೀಪ. ಇದು ಫ್ರೆಂಚ್‌ ಪಾಲಿನೇಷ್ಯಾದ ಆರ್ಥಿಕ, ಸಾಂಸ್ಕೃತಿ ಮತ್ತು ರಾಜಕೀಯ ಕೇಂದ್ರವಾಗಿದೆ. ಸಕ್ರಿಯ ಜ್ವಾಲಾಮುಖಿಯೊಂದರಿಂದ ಈ ದ್ವೀಪವು ರಚನೆಯಾಯಿತು. ಇದು ಎತ್ತರವಿದ್ದು, ಪರ್ವತಮಯವಾಗಿದೆ. ಇದರ ಸುತ್ತಲ ಹವಳಗಳ ಸಮೂಹವಿದೆ. 2007ರ ಜನಗಣತಿಯ ಪ್ರಕಾರ ಜನಸಂಖ್ಯೆಯು 178,133ರಷ್ಟಿದೆ. ಇದು ಫ್ರೆಂಚ್‌ ಪಾಲಿನೇಷ್ಯಾದ ಅತಿ ಜನನಿಬಿಡ ದ್ವೀಪವಾಗಿದೆ. ದ್ವೀಪಸಮೂಹದ ಒಟ್ಟು ಜನಸಂಖ್ಯೆಯ 68.6%ರಷ್ಟು ಈ ದ್ವೀಪದಲ್ಲಿದೆ.
ಟಹೀಟಿ ಫ್ರೆಂಚ್‌ ಪಾಲಿನೇಷ್ಯಾದ ಅಂಗವಾಗಿದೆ. ಫ್ರೆಂಚ್ ಪಾಲಿನೇಷ್ಯಾ ಫ್ರ್ಯಾನ್ಸ್‌ನ ಅರೆ-ಸ್ವಯಮಾಧಿಕಾರದ ಪ್ರಾಂತ್ಯವಾಗಿದ್ದು, ತನ್ನದೇ ಆದ ವಿಧಾನ ಸಭೆ, ರಾಷ್ಟ್ರಾಧ್ಯಕ್ಷ, ಮುಂಗಡ ಪತ್ರಗಳು ಮತ್ತು ಕಾನೂನುಗಳಿವೆ. ಫ್ರ್ಯಾನ್ಸ್‌ನ ಪ್ರಭಾವವು ಕೇವಲ ಅನುದಾನಗಳು, ಶಿಕ್ಷಣ ಹಾಗೂ ಭದ್ರತಾ ಕ್ಷೇತ್ರಗಳಿಗೆ ಸೀಮಿತವಾಗಿದೆ. ಫ್ರ್ಯಾನ್ಸ್‌ನಿಂದ ಸಂಪೂರ್ಣ ಸ್ವಾತಂತ್ರ್ಯ ಪಡೆಯಬೇಕೆಂದು ಫ್ರೆಂಚ್ ಪಾಲಿನೇಷ್ಯಾದ ಮಾಜಿ ರಾಷ್ಟ್ರಾಧ್ಯಕ್ಷ ಆಸ್ಕರ್‌ ಟೆಮಾರೂ ಬಯಸುತ್ತಾರೆ. ಆದರೆ ಕೇವಲ 20%ರಷ್ಟು ಜನರು ಮಾತ್ರ ಇದರ ಪರವಾಗಿ ನಿಂತಿದ್ದಾರೆ.
ಮೊದಲ ವಿಶ್ವಯುದ್ಧದಲ್ಲಿ, ಜರ್ಮನಿಯ ಎರಡು ಯುದ್ಧಹಡಗುಗಳು ದ್ವೀಪದ ಪಪೀಟ್‌ ವಲಯದ ಮೇಲೆ ಆಕ್ರಮಣ ನಡೆಸಿದವು. ಫ್ರೆಂಚ್‌ ಬಂದೂಕುದೋಣಿ ಹಾಗೂ ಮುತ್ತಿಗೆ ಹಾಕಿ ಹಿಡಿಯಲಾದ ಜರ್ಮನ್‌ ಸರಕು ಹಡಗು ಸಹ ಬಂದರಿನಲ್ಲಿ ಮುಳುಗಿಸಲಾಯಿತು. ಜರ್ಮನಿಯ ಎರಡು ಯುದ್ಧ ಹಡಗುಗಳು ಈ ವಸಾಹತಿನ ಮೇಲೆ ಗುಂಡು ಹಾರಿಸಿದವು. 1966ರಿಂದ 1996ರ ತನಕ, ಫ್ರೆಂಚ್‌ ಸರ್ಕಾರವು ಮೊರುರೊವಾ ಮತ್ತು ಫಂಗಟಾವುಫಾ ಅಡಲುಗಳ ಮೇಲೆ ಹಾಗೂ ಕೆಳಗೆ 193 ಪರಮಾಣು ಬಾಂಬ್‌ ಪರೀಕ್ಷೆಗಳನ್ನು ನಡೆಸಿತು. 1996ರ ಜನವರಿ 27ರಂದು ಕೊನೆಯ ಪರೀಕ್ಷೆ ನಡೆಸಲಾಯಿತು.
ಟಹೀಟಿ ದ್ವೀಪವು ತನ್ನ ಅತ್ಯಗಲ ಸ್ಥಳದಲ್ಲಿ ಅಗಲವಿದೆ ಹಾಗೂ ಇದರ ವಿಸ್ತೀರ್ಣವು 1,045 ಕಿಮೀ2 ಇದೆ. 2,241 ಮೀಟರ್‌ ಎತ್ತರವಿರುವ ಮೌಂಟ್‌ ಒರೊಹೆನಾ ಟಹೀಟಿಯ ಅತ್ಯೆತ್ತರದ ಪರ್ವತ ಶಿಖರ. ಅಗ್ನೇಯದಲ್ಲಿರುವ ಮೌಂಟ್‌ ರೊನುಯಿ 1,332 ಮೀಟರ್‌ ಎತ್ತರದಲ್ಲಿದೆ. ಟಹೀಟಿ ದ್ವೀಪದಲ್ಲಿ ಜ್ವಾಲಾಮುಖಿ ಪರ್ವತದ ಮಧ್ಯದ ಮೇಲೆ ನಿಂತಿರುವ ಎರಡು ದುಂಡಗಿನ ಭೂಭಾಗಗಳಿವೆ. ಟರವಾವೊ ಎಂಬ ಸಣ್ಣ ಪಟ್ಟಣದಲ್ಲಿರುವ ಭೂಸಂಧಿ ಇವೆರಡೂ ಬೂಭಾಗಗಳ ನಡುವಿನ ಸಂಪರ್ಕವಾಗಿದೆ. ಈ ಭೂಸಂಧಿಗೆ ಟರವಾವೊ ಭೂಸಂಧಿ ಎನ್ನಲಾಗಿದೆ.
ಸ್ಥಳೀಯ ಟಹೀಟಿಯನ್ನರು ಪಾಲಿನೇಷ್ಯನ್‌ ವಂಶಸ್ಥರಾಗಿದ್ದಾರೆ. ಜನಸಂಖ್ಯೆಯಲ್ಲಿ ಯುರೋಪಿಯನ್ನರೊಂದಿಗೆ ಇವರು 70%ರಷ್ಟಿದ್ದಾರೆ. ಪೂರ್ವ ಏಷ್ಯನ್ನರು (ಬಹಳಷ್ಟು ಚೀನೀಯರು ಮತ್ತು ಕೆಲವೊಮ್ಮೆ ಡೆಮಿಸ್ ‌ ಎನ್ನಲಾದ ಮಿಶ್ರಿತ ಜನಾಂಗದವರು ಇದರಲ್ಲಿ ಸೇರಿದ್ದಾರೆ. ಫ್ರೆಂಚ್‌ ಪಾಲಿನೇಷ್ಯಾದ ಜನಸಂಖ್ಯೆಯಲ್ಲಿ ಅತಿಹೆಚ್ಚು ಸಂಖ್ಯೆಯಲ್ಲಿರುವವರು ಇವರೇ. ಫ್ರ್ಯಾನ್ಸ್‌ ನಗರವಲಯ ಮೂಲದ ಜನರು ಪಪೀಟ್‌ ಹಾಗೂ ಅದರ ಹೊರವಲಯಗಳಲ್ಲಿ ವಾಸಿಸುವರು. ಪುನಾವುಯಿಯಾದ ಜನಸಂಖ್ಯೆಯ 20%ರಷ್ಟು ಪಾಲು ಇವರದ್ದೇ ಆಗಿದೆ.
ಟಹೀಟಿಯನ್ನರು ಫ್ರೆಂಚ್‌ ನಾಗರಿಕರಾಗಿದ್ದು, ಎಲ್ಲಾ ನಾಗರಿಕ ಮತ್ತು ರಾಜಕೀಯ ಹಕ್ಕು ಹೊಂದಿದ್ದಾರೆ. ಫ್ರೆಂಚ್‌ ಅಧಿಕೃತ ಭಾಷೆಯಾಗಿದ್ದರೂ, ಟಹೀಟಿಯನ್‌ ಭಾಷೆ ಮತ್ತು ಫ್ರೆಂಚ್‌ ಭಾಷೆಯೂ ಸಹ ಚಾಲ್ತಿಯಲ್ಲಿದೆ. ಆದರೂ, 1960ರ ಹಾಗೂ 1970ರ ದಶಕಗಳ ಕಾಲದಲ್ಲಿ ಶಾಲೆಗಳಲ್ಲಿ ಟಹೀಟಿಯನ್‌ ಭಾಷೆ ಮಾತನಾಡುವುದರ ಮೇಲೆ ನಿರ್ಬಂಧ ಹೇರಲಾಗಿತ್ತು. ಈಗ ಮನೋಭಾವವು ಬದಲಾಗಿದ್ದು, ಟಹೀಟಿಯನ್‌ ಭಾಷೆಯನ್ನು ಶಾಲೆಗಳಲ್ಲಿ ಹೇಳಿಕೊಡಲಾಗುತ್ತದೆ. ಅಲ್ಲಿ ಉದ್ಯೋಗ ಅರಸುವವರಿಗೆ ಇದು ಅಗತ್ಯವಾಗಿದೆ.
ಪಾಲಿನೇಷ್ಯನ್ನರು ಕ್ರಿಸ್ತಶಕ 300ರಿಂದ 800ರ ವರೆಗಿನ ಕಾಲದಲ್ಲಿ ಟಹೀಟಿಗೆ ಬಂದು ನೆಲೆಸಿದ್ದರೆಂದು ಅಂದಾಜು ಮಾಡಲಾಗಿದೆ. ಆದರೂ ಕೆಲವು ಅಂದಾಜುಗಳ ಪ್ರಕಾರ ಅವರ ಆಗಮನ ಮತ್ತು ನೆಲೆಸುವಿಕೆಯು ಇನ್ನೂ ಮುಂಚೆಯೇ ಸಂಭವಿಸಿತ್ತು. ಮೊದಲ ವಸಾಹತುದಾರರು ಪಶ್ಚಿಮದಲ್ಲಿರುವ ದ್ವೀಪಸಮೂಹಗಳಾದ ಫಿಜಿ, ಸಮೊವಾ ಅಥವಾ ಟೊಂಗಾದಿಂದ ಹೊರಟು ಪಾಲಿನೇಷ್ಯನ್‌ ಸಾಗರ ಯಾನದಲ್ಲಿ ಸಾಗರದ ಮೂಲಕ ಸಾವಿರಾರು ಮೈಲ್‌ಗಳು ದೂರ ಕ್ರಮಿಸಿ ಟಹೀಟಿ ತಲುಪಿದರೆಂದು ನಂಬಲಾಗಿದೆ.
1946ರಲ್ಲಿ, ಟಹೀಟಿ ಮತ್ತು ಇಡೀ ಫ್ರೆಂಚ್‌ ಪಾಲಿನೇಷ್ಯಾ '- ಆಯಿತು. ಟಹೀಟಿಯನ್ನರಿಗೆ ಫ್ರೆಂಚ್‌ ಪೌರತ್ವ ಲಭಿಸಿತು. ಟಹೀಟಿಯ ರಾಷ್ಟ್ರೀಯತಾವಾದಿ ಮಾರ್ಸೆಲ್‌ ಪೊವನಾಆ ಆ ಊಪಾ ಇದಕ್ಕಾಗಿಯೇ ಹಲವು ವರ್ಷಗಳ ಕಾಲ ಹೋರಾಟ ನಡೆಸಿದ್ದರು. 2003ರಲ್ಲಿ, ಫ್ರೆಂಚ್ ಪಾಲಿನೇಷ್ಯಾದ ಸ್ಥಾನಮಾನವನ್ನು '- ಎನ್ನಲಾಯಿತು.
ಟಹೀಟಿಯ ಹಣಕಾಸು ವ್ಯವಸ್ಥೆ ಯನ್ನು ಫ್ರೆಂಚ್‌ ಪೆಸಿಫೀಕ್‌ ಫ್ರ್ಯಾಂಕ್‌ . ಒಂದು ಸಿಎಫ್‌ಪಿ ಎಂದರೆ ಸರಿಸುಮಾರು 0.00838 ಯುರೋಗಳಷ್ಟಕ್ಕೆ ಸಮಾನವಾಗಿದೆ.
2008ರ ಜನವರ ತಿಂಗಳಲ್ಲಿ ಒಂದು ಅಮೆರಿಕನ್‌ ಡಾಲರ್‌ 81 ಸಿಎಫ್‌ಪಿಗಳಿಗೆ ಸಮಾನವಾಗಿತ್ತು. ಹೋಟೆಲ್‌ಗಳು ಮತ್ತು ಹಣಕಾಸು ಸಂಸ್ಥೆಗಳು ವಿನಿಮಯ ಸೇವೆಗಳನ್ನು ಒದಗಿಸುತ್ತವೆ.
ಇಂಗ್ಲಿಷ್‌ ನಾವಿಕ ಸ್ಯಾಮುಯಲ್‌ ವಾಲಿಸ್ 1767ರ ಜೂನ್‌ 18ರಂದು ಟಹೀಟಿಯನ್ನು ಪರಿಶೋಧಿಸಿದ. ಈತನನ್ನು ಮೊಟ್ಟಮೊದಲ ಯುರೋಪಿಯನ್‌ ಸಂದರ್ಶಕ ಎನ್ನಲಾಗಿದೆ. ಆನಂತರ ಪ್ರಕಟವಾದ ವರದಿಯಲ್ಲಿ, ಸ್ಪ್ಯಾನಿಷ್‌ ನಾವಿಕ ಪೀಡ್ರೊ ಫರ್ನಾಂಡೆಸ್‌ ಡಿ ಕ್ವೇರೊಸ್‌ 1606ರಲ್ಲಿ ಪರಿಶೋಧಿಸಿದ್ದು ಟಹೀಟಿಯನ್ನಲ್ಲ, ಬದಲಿಗೆ ಟಹೀಟಿಯ ಅಗ್ನೇಯದಲ್ಲಿರುವ ಲಾ ಸಗಿಟೆರಿಯಾ ದ್ವೀಪವನ್ನು ಎಂದು ಸ್ಪಷ್ಟಪಡಿಸಲಾಯಿತು.
ಟಹೀಟಿ ನುಯಿ ಯ ಒಳನಾಡು ವಲಯದಲ್ಲಿ, ಜನಸಂಖ್ಯೆಯು ಯಾರೂ ಇಲ್ಲವೇನೋ ಎನ್ನುವಷ್ಟು ಕಡಿಮೆ. ಇದರ ಅಗ್ನೇಯ ಅರ್ಧಭಾಗ ಟೆ ಪರಿ ಗೆ ದೋಣಿಯಲ್ಲಿ ಹೋಲು ಅಥವಾ ಪಾದಚಾರಿಗಳಾಗಿ ಹೋಗಲು ಸಾಧ್ಯವಿರುವುದರಿಂದ, ಟಹೀಟಿ ಇಟಿ ಒಂದು ರೀತಿಯಲ್ಲಿ ಪ್ರತ್ಯೇಕವಾಗಿದೆ. ಸಮುದ್ರ ಮತ್ತು ಪರ್ವತಗಳ ನಡುವೆ ಸಾಗುವ ಮುಖ್ಯ ರಸ್ತೆಯೊಂದು ದ್ವೀಪದ ಉಳಿದ ಭಾಗವನ್ನು ಸುತ್ತುವರೆದಿದೆ.
ಎರಡನೆಯ ಫ್ರ್ಯಾನ್ಸ್‌-ಒಷೀನ್ಯಾ ಶೃಂಗಸಭೆಯ ಅಂಗವಾಗಿ, 2006ರ ಜೂನ್‌ 26ರಂದು ನಡೆದ ಸುದ್ದಿಗೋಷ್ಠಿಯಲ್ಲಿ, ಟಹೀಟಿಯನ್ನರಲ್ಲಿ ಬಹಳಷ್ಟು ಜನರು ಸ್ವಾತಂತ್ರ್ಯ ಬಯಸುವರು ಎಂದು ತಮಗನಿಸುತ್ತಿಲ್ಲ ಎಂದು ಅಂದಿನ ಫ್ರೆಂಚ್ ರಾಷ್ಟ್ರಾಧ್ಯಕ್ಷ ಜಾಕ್ಸ್‌ ಚಿರಾಕ್‌ ಹೇಳಿದರು. ಇನ್ನು ಮುಂದೆ ಇದಕ್ಕೆ ಸಂಬಂಧಿತ ಜನಮತಸಂಗ್ರಹಕ್ಕೂ ಅವಕಾಶವಿದೆ ಎಂದರು.
ಟಹೀಟಿಯಲ್ಲಿ ಮಾರಾಟ ತೆರಿಗೆಯನ್ನು ಇಂಗ್ಲಿಷ್‌ ಭಾಷೆಯಲ್ಲಿ ಟಿವಿಎ ಅಥವಾ ವಿ.ಎ.ಟಿ. ಎನ್ನಲಾಗುತ್ತದೆ. 2009ರಲ್ಲಿ, ಪ್ರವಾಸಿ ಸೇವೆಗಳ ಮೇಲೆ 10% ಹಾಗೂ ಹೋಟೆಲ್‌ಗಳು, ಸಣ್ಣಪ್ರಮಾಣದ ವಿಶ್ರಾಂತಿ ಮನೆಗಳು, ಆಹಾರ ಮತ್ತು ಪಾನೀಯಗಳ ಮೇಲೆ 6%ರಷ್ಟು ವಿ.ಎ.ಟಿ. ವಿಧಿಸಲಾಗಿದೆ. ಸರಕು ಮತ್ತು ಉತ್ಪನ್ನಗಳ ಖರೀದಿಯ ಮೆಲೆ 16% ವಿ.ಎ.ಟಿ. ಉಂಟು.
1839ರಲ್ಲಿ ಟಹೀಟಿ ದ್ವೀಪಕ್ಕೆ ಆಗಮಿಸಿತು. ಇದರ ಸದಸ್ಯರ ಪೈಕಿ ಅಲ್ಫ್ರೆಡ್‌ ಥಾಮಸ್‌ ಅಗೆಟ್‌ ಟಹೀಟಿಯನ್‌ ಜೀವನದ ಹಲವು ಚಿತ್ರಣಗಳನ್ನು ಮಾಡಿದ. ಇವುಗಳಲ್ಲಿ ಕೆಲವು ಅಮೆರಿಕಾ ಸಂಯುಕ್ತ ಸಂಸ್ಥಾನದಲ್ಲಿ ಆನಂತರ ಪ್ರಕಟಿಸಲಾದವು.
ನವೆಂಬರ್‌ರಿಂದ ಏಪ್ರಿಲ್‌ ತನಕ ಆರ್ದ್ರತೆಯ ಋತುವಿರುತ್ತದೆ. ಜನವರಿ ತಿಂಗಳಲ್ಲಿ ಆರ್ದ್ರತೆ ಅತ್ಯಧಿಕವಿದ್ದು, ಪಪೀಟ್‌ನಲ್ಲಿ 13.2 ಅಂಗುಲ ದಷ್ಟು ಮಳೆಯಾಗುವುದು. ಅಗಸ್ಟ್‌ ತಿಂಗಳಲ್ಲಿ ಆರ್ದ್ರತೆ ಅತಿ ಕಡಿಮೆಯಿದ್ದು ಕೇವಲ 1.9 ಅಂಗುಲ ದಷ್ಟು ಮಳೆಯಾಗುವುದು.
ಒಳನಾಡಿನಲ್ಲಿ ಸಾಗುವ ರಸ್ತೆಯು ಹಾಲು ಉತ್ಪಾದನಾ ಹೊಲಗಳು ಮತ್ತು ನಿಂಬೆ ತೋಪುಗಳ ಮೂಲಕ ಹಾದುಹೋಗುತ್ತದೆ. ಈ ರಸ್ತೆಯಲ್ಲಿ ಪ್ರಯಾಣಿಸುವವರು ಬಹಳ ರಮಣೀಯ ಭೂಚಿತ್ರಣ ನೋಡಬಹುದು. ಟಹೀಟಿಯ ಭೂಚಿತ್ರಣದಲ್ಲಿ ಹಚ್ಚಾಹಸಿರು ಮಳೆಕಾಡುಗಳು ಹಾಗೂ ಉತ್ತರದಲ್ಲಿ ಹರಿಯುವ ಪಪೆನೂ ನದಿ ಹಲವು ಝರಿಗಳಿವೆ.
ಸರಾಸರಿ ಉಷ್ಣಾಂಶಗಳು 70 ಹಾಗೂ 88 ನಡುವಿನ ಶ್ರೇಣಿಯಲ್ಲಿರುತ್ತದೆ. ಉಷ್ಣಾಂಶದಲ್ಲಿ ಋತುವಾರು ಬದಲಾವಣೆ ಬಹಳ ಕಡಿಮೆ. ದ್ವೀಪದ ಬಿಬಿಸ್‌ ಎಂಬ ಸ್ಥಳದಲ್ಲಿ ದಾಖಲೆಯಾದ ಕನಿಷ್ಠ ಉಷ್ಣಾಂಶ 61 ಮತ್ತು ಗರಿಷ್ಠ ಉಷ್ಣಾಂಶ 93 .
ಕಪ್ಪು ಮುತ್ತು ಕೃಷಿಯೂ ಸಹ ಆದಾಯದ ಗಮನಾರ್ಹ ಮೂಲವಾಗಿದೆ. ಬಹಳಷ್ಟು ಮುತ್ತುಗಳು ಜಪಾನ್‌, ಯುರೋಪ್‌ ಮತ್ತು ಅಮೆರಿಕಾ ಸಂಯುಕ್ತ ಸಂಸ್ಥಾನಗಳಿಗೆ ರಫ್ತಾಗುತ್ತವೆ. ವೆನಿಲ, ಹಣ್ಣುಗಳು, ಹೂವುಗಳು, ಮೊನೊಯಿ, ಮೀನುಗಳು, ಕೊಬ್ಬರಿ ಎಣ್ಣೆ ಹಾಗೂ ನೊನಿ ಟಹೀಟಿಯಿಂದ ರಫ್ತಾಗುತ್ತವೆ.
ವಾಯವ್ಯ ಭಾಗವನ್ನು ಟಹೀಟಿ ನುಯಿ ಹಾಗೂ ಅಗ್ನೇಯ ಭಾಗವನ್ನು ಟಹೀಟಿ ಇಟಿ ಅಥವಾ ಟಯಾರಾಪು ಎನ್ನಲಾಗಿದೆ. ಟಹೀಟಿ ನುಯಿ ಕಡಲತೀರದುದ್ದಕ್ಕೂ ಅದರಲ್ಲೂ ವಿಶಿಷ್ಟವಾಗಿ ಪಪೀಟ್‌ನಲ್ಲಿ ಹೆಚ್ಚು ಜನಸಾಂದ್ರತೆಯಿರುತ್ತದೆ.
ಟಹೀಟಿಯ ಮುಖ್ಯ ವ್ಯವಹಾರ ಪಾಲುದಾರರೆಂದರೆ ಫ್ರ್ಯಾನ್ಸ್‌ . ಇತರೆ ದೇಶಗಳೆಂದರೆ ಅಮೆರಿಕಾ ಸಂಯುಕ್ತ ಸಂಸ್ಥಾನಗಳು, ಜಪಾನ್‌, ಆಸ್ಟ್ರೇಲಿಯಾ ಹಾಗೂ ನ್ಯೂಜೀಲೆಂಡ್‌.
ಇಲ್ಲಿಯ ಜನರ ವಿರಮಿತ ಹಾಗೂ ಸಂತೃಪ್ತಿಯ ಸ್ವಭಾವ ಹಾಗೂ ಸ್ವರ್ಗ ಎಂದು ಚಿತ್ರಿಸಲಾಗಿರುವ ದ್ವೀಪದಿಂದ ಹಲವು ಯುರೋಪಿಯನ್ನರು ಆಕರ್ಷಿತರಾದರು. ಪಾಶ್ಚಾತ್ಯ ಜಗತ್ತು ಇಲ್ಲಿಗೆ ತಂದ ರಮ್ಯತೆ ಇಂದಿಗೂ ಉಳಿದುಕೊಂಡಿದೆ.
ಫ್ರೆಂಚ್‌ ಚಿತ್ರಕಲಾವಿದ ಪಾಲ್ ಗಾಗ್ವಿನ್‌ 1890ರ ದಶಕದಲ್ಲಿ ಟಹೀಟಿಯಲ್ಲಿ ವಾಸಿಸಿ, ಹಲವು ಟಹೀಟಿಯನ್‌ ಪ್ರಜೆಗಳ ಚಿತ್ರ ರಚಿಸಿದ. ಗಾಗ್ವಿನ್‌ನ ಚಿತ್ರಕಲೆಗಳ ಚಿಕ್ಕ ಪ್ರದರ್ಶನಾಲಯವು ಪಪೆಯಾರಿಯಲ್ಲಿದೆ.
ಜುಲೈ ತಿಂಗಳಲ್ಲಿ ಪಪೀಟ್‌ನಲ್ಲಿ ನಡೆಯುವ ಹೇಯ್ವಾ ಉತ್ಸವದಲ್ಲಿ ಪಾಲಿನೇಷ್ಯನ್‌ ಸಂಸ್ಕೃತಿಯನ್ನು ನಿರೂಪಿಸಲಾಗುತ್ತದೆ, ಹಾಗೂ ಪ್ಯಾರಿಸ್‌ನ ಬ್ಯಾಸ್ಟಿಲ್‌ ಮುತ್ತಿಗೆಯನ್ನೂ ಸಹ ಸ್ಮರಿಸಲಾಗುತ್ತದೆ.
ಟಹೀಟಿ ಫ್ರೆಂಚ್‌ ಪಾಲಿನೇಷ್ಯಾದಲ್ಲಿನ ಅತಿ ದೊಡ್ಡ ಹಾಗೂ ಅತಿ ಎತ್ತರದ ದ್ವೀಪ. ಇದು ಹವಾಯಿ ದ್ವೀಪಗಳಿಂದ ಸುಮಾರು ದಕ್ಷಿಣಕ್ಕೆ, ಚಿಲಿಯಿಂದ ಹಾಗೂ ಆಸ್ಟ್ರೇಲಿಯಾದಿಂದ ದೂರವಿದೆ.
ನಿರುದ್ಯೋಗಿತನದಿಂದಾಗಿ 13%ರಷ್ಟು ಸಕ್ರಿಯ ಜನಸಂಖ್ಯೆ, ಇದರಲ್ಲಿ ವಿಶಿಷ್ಟವಾಗಿ ಮಹಿಳೆಯರು ಹಾಗೂ ಅರ್ಹತೆ ಗಳಿಸಿರದ ಯುವಜನರು ಸಮಸ್ಯೆ ಎದುರಿಸುತ್ತಿದ್ದಾರೆ.
ಟಹೀಟಿಯಲ್ಲಿ, ಅದರಲ್ಲೂ ವಿಶಿಷ್ಟವಾಗಿ ಬೊರಾ ಬೊರಾ ಮತ್ತು ಮೂರಿಯಾ ದ್ವೀಪಗಳಲ್ಲಿ ಪ್ರವಾಸೋದ್ಯಮವು ಅತಿಗಮನಾರ್ಹ ಉದ್ದಿಮೆಯಾಗಿದೆ.
1960ರಿಂದ, ಕಪ್ಪು ಸಮುದ್ರದ ತೀರ ಪ್ರದೇಶಗಳಲ್ಲಿ ಕೈಗಾರಿಕಾರಣದ ಬೆಳವಣಿಗೆ ತೀವ್ರ ಗತಿಯಲ್ಲಿ ಕಂಡು ಬಂದಿತು ಮತ್ತು ಪ್ರಮುಖ ಅಣೆಕಟ್ಟುಗಳ ನಿರ್ಮಾಣವು : ನ ಅನುಪಾತದ ವಾರ್ಷಿಕ ಬದಲಾವಣೆಯಲ್ಲಿ ಹೆಚ್ಚಳವನ್ನು ಮಾಡಿತು. ಈ ಬದಲಾವಣೆಗಳ ಜೈವಿಕ ಪರಿಣಾಮವು ಏಕ ಪ್ರಭೇದ ಸಸ್ಯ ಪ್ಲಾಂಕ್ಟಾನ್‌ಗಳ ಆವೃತಿಯಲ್ಲಿ ಹೆಚ್ಚಳ ಉಂಟುಮಾದುವುದರೊಂದಿಗೆ, ಡಯಾಟಮ್ ಗಳ ಆವೃತಿಯು 2.5 ನಷ್ಟು ಮತ್ತು ಡಯಾಟಮ್‌ಗಳಲ್ಲದ ಸಮೂಹದ ಆವೃತಿಯು 6ರಷ್ಟು ಹೆಚ್ಚಳಗೊಂಡಿತು.
ಡಯಾಟಮ್ ಗಳಲ್ಲದ ಪ್ರಭೇದಗಳಾದ ಪ್ರಿಮ್ನೆಸಿಯೋಫೈಟ್ ಗಳಾದ ಎಮಿಲಿಯಾನಾ ಹಕ್ಸ್ ಲೇಯಿ ಕ್ರೊಮುಲಿನಾ ಪ್ರಭೇದಗಳು ಮತ್ತು ಯೂಗ್ಲಿನೋ ಫೈಟ್ ಗಳಾದ ಯುಟ್ರೇಫಿಯಾ ಲನೋವಿ ಗಳು ಸಿಲಿಕಾನ್ ನ ಮಿತ ಲಭ್ಯತೆಯಿಂದಾಗಿ ಡಾಯಾಟಮ್ ಪ್ರಭೇದಗಳನ್ನು ಸಂಪೂರ್ಣವಾಗಿ ನಿರ್ನಾಮಗೊಳಿಸುವಲ್ಲಿ ಯಶಸ್ವಿಯಾಗುತ್ತವೆ.
ಏಕೆಂದರೆ ಸಿಲಿಕಾನ್ ಡಯಾಟಮ್ ಗಳ ಜೀವಕೋಶಗಳ ಎಂದು ಪ್ರಮುಖ ಘಟಕ. ಈ ಸಮೂಹಗಳ ಬೆಳೆವಣಿಗೆಯಿಂದಾಗಿ, ಸಮುದ್ರದ ಆಳದ ಮ್ಯಾಕ್ರೋಫೈಟ್ ಗಳಿಗೆ ಬೆಳಕಿನ ಅಭಾವ ಉಂಟಾಯಿತು.
1970 ಅತಿ ಮೀನುಗಾರಿಕೆಯಿಂದ ಮ್ಯಾಕ್ರೋಫೈಟ್‌ಗಳ ಸಂಖ್ಯೆ ಮತ್ತಷ್ಟು ಕುಂಠಿತಗೊಂಡಿತು,ಆದರೆ ಆಕ್ರಮಣಕಾರಿ ಟೀನೋಪೋರ್ ಗಳಾದ ನಿಮಿಯೋಪ್ಸಿಸ್ ಗಳು 1980ರ ಕೊನೆಯಲ್ಲಿ ಕೇಪ್ ಪೋಡ್ ಮತ್ತು ಇತರ ಪ್ರಾಣಿ ಪ್ಲಾಂಕ್ಟಾನ್ ಗಳ ಸಂಖ್ಯೆಯನ್ನು ಕುಗ್ಗಿಸಿತು.
ಇವುಗಳೊಂದಿಗೆ, ಅನ್ಯ ಪ್ರಭೇದವಾದ -ವಾರ್ಟಿ ಕೋಂಬ್ ಜೆಲ್ಲಿ ಬೋಗುಣಿಯ ಪ್ರದೇಶದಲ್ಲಿ ಕೆಲವೇ ಸಂಖ್ಯೆಯಿಂದ ಸುಮಾರು ಒಂದು ಬಿಲಿಯನ್ ಮೆಟ್ರಿಕ್‌ಟನ್ ಗಳಷ್ಟು ಬೆಳೆಯಲು ಸಾಧ್ಯವಾಯಿತು.
ಕಪ್ಪು ಸಮುದ್ರದ ನೀರಿನಲ್ಲಿರುವ ಪ್ರಭೇದಗಳ ಬದಲಾವಣೆಯು ಜಲ ರಸಾಯನ ಶಾಸ್ತ್ರದ ಮೇಲೆ ಪರಿಣಾಮಗಳನ್ನು ಉಂಟುಮಾಡುತ್ತದೆ. ಉದಾಹರಣೆಗೆ, ಕ್ಯಾಲ್ಸಿಯಂನ್ನು ಉತ್ಪತ್ತಿ ಮಾಡುವ ಕೊಕ್ಸೊಲಿಥೊಪೊರ್‌ಗಳು ಲವಣತೆ ಮತ್ತು ನ ಮೇಲೆ ಪರಿಣಾಮಗಳನ್ನು ಉಂಟು ಮಾಡುತ್ತದೆ. ಸಿಲಿಕಾನ್‌ನ ಒಳಹರಿವು ಐಸೋ ಪಿಕ್ನಲ್ ಮೇಲ್ಮೈಗಳಲ್ಲಿ ಕಡಿಮೆಯಾದ ಕಾರಣ, ಕಪ್ಪು ಸಮುದ್ರದ ಮಧ್ಯ ಭಾಗದಲ್ಲಿ ಸಿಲಿಕಾನ್‌ನ ಮಟ್ಟದಲ್ಲಿ ಗಣನೀಯ ಪ್ರಮಾಣದ ಕುಸಿತ ಕಂಡು ಬಂದಿತು.
ಈ ವಿದ್ಯಾಮಾನವು ಕಪ್ಪು ಸಮುದ್ರದ ಪೋಷಣಾ ಬದಲಾವಣೆಗಳ ಒಳಹರಿವು ಬೋಗುಣಿ ವ್ಯಾಪ್ತಿಯಲ್ಲಿ ಪ್ರಭಾವ ಬೀರುವುದರ ಬಗ್ಗೆ ಪ್ರತಿಪಾದಿಸುತ್ತದೆ. ಮಾಲಿನ್ಯದ ಇಳಿಕೆ ಮತ್ತು ನಿಯಂತ್ರಣದ ಪ್ರಯತ್ನಗಳು 1990 ರ ಅವಧಿಯಲ್ಲಿ ಕಪ್ಪು ಸಮುದ್ರದ ಪರಿಸರ ವ್ಯವಸ್ಥೆಯು ಭಾಗಶಃ ಸುಧಾರಣೆ ಕಂಡುಕೊಳ್ಳುವಲ್ಲಿ ಯಶಸ್ಸು ಸಾಧಿಸಿದೆ.
ಅಷ್ಟೇ ಅಲ್ಲದೆ ನಿರ್ವಹಣಾ ಘಟಕವಾದ '21' 1989 ರ ಅವಧಿಯಲ್ಲಿ ಉತ್ತುಂಗವನ್ನು ತಲುಪಿದ್ದ ಮತ್ತು ಮೌಲ್ಯಗಳಲ್ಲಿ ಗಣನೀಯವಾಗಿ ಇಳಿಕೆಯಾಗಿರುವುದನ್ನು ಪ್ರಕಟಿಸಿದೆ.
ಯೂರೋಪ್ ಒಕ್ಕೂಟದ ಸದಸ್ಯತ್ವದೊಂದಿಗೆ ಸ್ಲೋವಿಯಾ, ಹಂಗೇರಿ, ರೊಮೇನಿಯಾ ಮತ್ತು ಬಲ್ಗೇರಿಯಾಗಳಲ್ಲಿ ಪ್ರಾರಂಭವಾದ ನೂತನ ಕೊಳಚೆ ನೀರಿನ ನಿರ್ವಹಣಾ ಘಟಕಗಳ ನಿರ್ಮಾಣದಿಂದಾಗಿ, ಇತ್ತೀಚೆಗೆ ಇಲ್ಲಿನ ಪರಿಸರದಲ್ಲಿ ಸುಧಾರಣಾ ಚಿಹ್ನೆಗಳು ಕಂಡು ಬಂದಿರುವುದನ್ನು ವಿಜ್ಞಾನಿಗಳು ಗಮನಿಸಿದ್ದಾರೆ.ನೆಮಿನೋಪ್ಸಿಸ್ ಲೇಡಿಯಿ ಪ್ರಭೇದದ ಸಮೂಹವು ಅದನ್ನು ಭಕ್ಷಿಸುವ ಇನ್ನೊಂದು ಪ್ರಭೇದದ ಆಗಮನದಿಂದ ಕಡಿಮೆಯಾಗಲು ಪ್ರಾರಂಭಿಸಿತು.
ಕಪ್ಪು ಸಮುದ್ರವು ಪ್ರಪಂಚದ ಅತಿ ದೊಡ್ಡ ಮಿರೊಮಿಕ್ಟಿಕ್ ಬೋಗುಣಿಯಾಗಿದ್ದು ಈ ಪ್ರದೇಶದಲ್ಲಿ ಆಳವಾದ ನೀರು ವಾತಾವರಣದ ಆಮ್ಲಜನಕ ವನ್ನು ಪಡೆಯುವ ನೀರಿನ ಮೇಲ್ಪದರಗಳೊಂದಿಗೆ ಬೆರೆಯುವುದಿಲ್ಲ. ಈ ಕಾರಣದಿಂದಾಗಿ 90% ಕ್ಕಿಂತಲೂ ಹೆಚ್ಚು ಪ್ರಮಾಣದ ಕಪ್ಪುಸಮುದ್ರದ ನೀರು ಆಮ್ಲಜನಕ ರಹಿತ ನೀರು ಆಗಿದೆ.
ಜಲರಾಸಾಯನಿಕ ಪ್ರವಾಹದ ಸಂರಚನೆಯು ಮೂಲತಃ ಬೋಗುಣಿ ಸ್ಥಳ ಲಕ್ಷಣ ಹಾಗೂ ನದಿ ಪ್ರವಾಹಗಳ ಒಳಹರಿವಿನಿಂದ ನಿಯಂತ್ರಣಗೊಳ್ಳುತ್ತವೆ, ಇದು ಪ್ರಭಲವಾದ ಸ್ತರೀಕೃತ ಲಂಬ ರಚನೆ ಮತ್ತು ಸಕಾರಾತ್ಮಕ ನೀರಿನ ಸಮತೋಲನಕ್ಕೆ ಸಹಾಯ ಮಾಡುತ್ತದೆ.
ಮೇಲ್ಬಾಗದ ಪದರಗಳು ಸಾಮಾನ್ಯವಾಗಿ ತಣ್ಣಗೆ ಇದ್ದು , ಆಳ ಪ್ರದೇಶದ ನೀರಿಗಿಂತ ಕನಿಷ್ಟ ದಟ್ಟತೆ ಹಾಗೂ ಕಡಿಮೆ ಲವಣಾಂಶವನ್ನು ಹೊಂದಿರುತ್ತವೆ.
ಏಕೆಂದರೆ ಇವುಗಳಿಗೆ ನದಿಗಳ ನೀರು ಯಥೇಚ್ಛವಾಗಿ ದೊರೆಯುತ್ತದೆ, ಆದರೆ ಬಿಸಿಯಾದ ಲವಣಯುಕ್ತ ನೀರು ಮೆಡೀಟರೇನಿಯನ್‌ನ ಆಳವಾದ ಪ್ರದೇಶದಿಂದ ದೊರೆಯುತ್ತದೆ. ಮೆಡಿಟರೇನಿಯನ್ ನಿಂದ ಬರುವ ಈ ದಟ್ಟವಾದ ಒಳಹರಿವು ಕಪ್ಪು ಸಮುದ್ರದ ಮೇಲ್ಮೈ ನೀರು ಮಾರ್ಮರಾ ಸಮುದ್ರಕ್ಕೆ ಹರಿಯುವುದರಿಂದ ಸಮತೋಲನಗೊಳ್ಳುತ್ತದೆ.ಇದು ಪದರುಗಳ ಉಂಟಾಗುವಿಕೆ ಮತ್ತು ಲವಣ ಮಟ್ಟಗಳನ್ನು ನಿಯಂತ್ರಿಸುತ್ತದೆ.
ಮೇಲ್ಮೈ ನೀರಿನ ಲವಣಾಂಶದ ಸರಾಸರಿಯು ಪ್ರತಿ ಸಾವಿರ ಭಾಗಾಂಶ ಗಳಿಗೆ 18 ರಿಂದ 18.5 ರಷ್ಟಿದೆ ಮತ್ತು ಜೈವಿಕ ಚಟುವಟಿಕೆಗಳಿಗೆ ಬೇಕಾದ ಆಮ್ಲಜನಕ ಮತ್ತು ಇತರೆ ಪೋಷಕಾಂಶಗಳನ್ನು ಹೊಂದಿದೆ.
ಈ ಪ್ರವಾಹಗಳು ಬೋಗುಣಿಯಲ್ಲಿ ಚಂಡಮಾರುತ ಶೆಲ್ಫ್ ಬ್ರೇಕ್ ವರ್ತುಲಾಕಾರದ ವಲಯ ಪ್ರವಾಹಗಳೆಂಬ ರೂಪದಲ್ಲಿ ಸಂಚರಿಸುತ್ತವೆ. ಇವು ಕಪ್ಪು ಸಮುದ್ರದ ಸುತ್ತ ಸಾಗಿಸಲ್ಪಡುತ್ತವೆ.
ಇವುಗಳಲ್ಲಿ, ಎರಡು ಚಿಕ್ಕ ಚಂಡಮಾರುತ ಸುರುಳಿಗಳು ಉಂಟಾಗಿ, ಬೋಗುಣಿಯ ಪೂರ್ವ ಮತ್ತು ಪಶ್ಚಿಮ ವಲಯಗಳನ್ನು ಆಕ್ರಮಿಸುತ್ತವೆ. ವಲಯ ಪ್ರವಾಹದ ಆಚೆ ತೀರ ಪ್ರದೇಶದ ಸುತ್ತ ಲಿನ ಮಾರುತ ಸುರುಳಿಯ ವಿದ್ಯಾಮಾನಗಳು ಮತ್ತು ಉಬ್ಬರದ ಕಾರಣದಿಂದ ಹಲವಾರು ತೀರ ಪ್ರದೇಶದ ಸುಳಿಗಳು ಕಾಣಿಸಿಕೊಳ್ಳುತ್ತವೆ.
ಈ ಲಕ್ಷಣಗಳ ಅಂತರ್-ವಾರ್ಷಿಕಾ ಬಲಗಳು ಕಾಲಿಕ ವಾತಾವರಣ ಹಾಗೂ ನದಿ ವ್ಯವಸ್ಥೆಗಳ ಬದಲಾವಣೆಗಳಿಂದ ನಿಯಂತ್ರಿಸಲ್ಪಡುತ್ತವೆ. ಮೇಲ್ಮೈ ನೀರಿನ ಉಷ್ಣತೆಯು ಕಾಲ್ಲಕ್ಕನುಸಾರವಾಗಿ ಬದಲಾಗುತ್ತಿರುತ್ತದೆ .ಮೇಲ್ಮೈ ನೀರಿನ ಕೆಳಭಾಗದಲ್ಲಿ ಮಧ್ಯ ಶೀತಲ ಪದರ ವನ್ನು ಕಾಣಬಹುದು.
ಈ ಪದರವು ತಣ್ಣನೆಯ, ಲವಣಾಂಶವಿರುವ ಮೇಲ್ಮೈಜಲವನ್ನು ಹೊಂದಿದ್ದು, ವಾತಾವರಣದ ತಂಪಾಗುವಿಕೆ ಹಾಗೂ ಚಳಿಗಾಲದ ತಿಂಗಳುಗಳಲ್ಲಿ ನದಿಯ ಪ್ರವಾಹಗಳ ಪ್ರಮಾಣ ಕಡಿಮೆಯಾಗುವುದರಿಂದ ಈ ಗುಣಲಕ್ಷಣವನ್ನು ಹೊಂದಿದೆ. ಈ ನೀರಿನ ಉಗಮವು ಪ್ರಮುಖ ಸುರುಳಿಗಳ ಮಧ್ಯಭಾಗದಲ್ಲಿ ಹಾಗೂ ಚೌಕಟ್ಟಿನಲ್ಲಿ ಹೆಚ್ಚಾಗಿ ಕಂಡು ಬರುತ್ತದೆ.
ಏಕೆಂದರೆ ಇಲ್ಲಿ ನೀರು ಆಳ ಪ್ರದೇಶಕ್ಕೆ ತೂರಿ ಹೋಗುವಷ್ಟು ದಟ್ಟವಾಗಿರುವುದಿಲ್ಲ. ಆದ್ದರಿಂದ ಐಸೋಪಿಕ್ನಿಕಲ್ ಅಡ್ವೆಕ್ಷನ್ ಉಂಟಾಗಿ ಬೋಗುಣಿಯ ಉದ್ದಕ್ಕೂ ನೀರು ಹರಿಯುತ್ತದೆ. ನ ಪಾದವು ಪ್ರಮುಖ ಥರ್ಮೊಕ್ಲೈನ್, ಹಾಲೊಕ್ಲೈನ್ ಮತ್ತು ಪಿಕ್ನೊಕ್ಲೈನ್ ಗಳಿಂದ ಗುರುತಿಸಲಾಗುತ್ತದೆ. ನೀರಿನ ಈ ಸಾಂದ್ರತೆಯು ಆಳವಾದ ನೀರಿನ ಬೇರ್ಪಡುವಿಕೆಯ ಪ್ರಮುಖ ವಿದ್ಯಾಮಾನವಾಗಿದೆ.
ಸ್ಟ್ರಾಬೋ ಭೂಗೋಳದ ಪ್ರಕಾರವು ಅದರ ಪ್ರಾಚೀನತೆಯನ್ನು ವರದಿ ಮಾಡಿರುವಂತೆ, ಕಪ್ಪು ಸಮುದ್ರವನ್ನು ಕೆಲವೊಮ್ಮೆ ಕೇವಲ "ಸಮುದ್ರ"
ಅತ್ಯಂತ ಹೆಚ್ಚು ಪಾಲು, ಗ್ರೀಕೋ-ರೋಮನ್ ಸಂಪ್ರದಾಯದ ಪ್ರಕಾರ ಕಪ್ಪು ಸಮುದ್ರವನ್ನು "ಆತಿಥ್ಯ ಸಮುದ್ರ" ಎಂದು ಕರೆಯಲಾಗಿದೆ ಯುಕ್ಸೆನೊಸ್ ಪೊಂಟೊಸ್
ಇದು ಒಂದು ಮೃದು ವಚನವಾಗಿದ್ದು, ಪಿಂಡಾರ್ನಲ್ಲಿ ಮೊದಲು ಧೃಡೀಕರಿಸಲ್ಪಟ್ಟ
ಗ್ರೀಕ್ ವಸಹಾತುಕರಣದ ಮುಂಚೆ ಕಪ್ಪು ಸಮುದ್ರವನ್ನು "ಅನಾತಿಥ್ಯ ಸಮುದ್ರ" ಎಂದು ಕರೆಯಲಾಗುತ್ತಿತ್ತು, ಕಾರಣವೇನೆಂದರೆ ಇಲ್ಲಿ ನೌಕಾ ಯಾನ ಮಾಡುವುದು ಕಷ್ಟಕರವಾಗಿತ್ತು ಮತ್ತು ಇಲ್ಲಿನ ತೀರ ಪ್ರದೇಶಗಳಲ್ಲಿ ಅನಾಗರಿಕ ಬುಡಕಟ್ಟು ಜನರು ವಾಸಮಾಡುತ್ತಿದರು ಎಂದು ಸ್ಟ್ರಾಬೋ ಅಭಿಪ್ರಾಯ ಪಡುತ್ತಾರೆ.
ಮಿಲೇಷಿಯನ್ನರು ದಕ್ಷಿಣದ ತೀರ ಪ್ರದೇಶವಾದ ಪೊಂಟಸ್ನ್ನು ಆಕ್ರಮಿಸಿಕೊಂಡು ಗ್ರೀಕ್ ನಾಗರೀಕತೆಯ ಒಂದು ಭಾಗವಾಗಿ ಮಾಡಿದ ನಂತರ "ಆತಿಥ್ಯ" ಎಂಬ ಹೆಸರಿನ ಮೂಲಕ ಈ ನಾಮವನ್ನು ಬದಲಾಯಿಸಲಾಯಿತು.
ಆಕ್ಸೆನೊಸ್‌ ಎಂಬ ಹೆಸರು ಸಿತಿಯನ್ ಇರಾನಿಕ್ ಆಕ್ಸಾಯ್ನಾ- ನ ಜನಪ್ರಿಯ ಶಬ್ದ ನಿಷ್ಪತ್ತಿಯಿಂದ ಬಂದಿರಬಹುದಾದ ಸಾಧ್ಯತೆಯೂ ಇದ್ದು, 'ಡಾರ್ಕ್' ಅಥವಾ ಕತ್ತಲೆ ಎಂಬ ಅರ್ಥವನ್ನು ಕೊಡುತ್ತದೆ. ಈ ರೀತಿಯಲ್ಲಿ ಪ್ರಾಚೀನ ಕಾಲದಲ್ಲಿ " ಕಪ್ಪು ಸಮುದ್ರ" ಎಂಬ ಪದನಾಮವುಳ್ಳ ಹೆಸರು ಬಂದಿರಬಹುದಾಗಿದೆ.
ಬಲ್ಗೇರಿಯನ್ ಒಂದು ಅಭಿಪ್ರಾಯದ ಪ್ರಕಾರ ಈ ಸಮುದ್ರವು ಸಂಪೂರ್ಣವಾಗಿ ಬಿರುಗಾಳಿಯಿಂದ ಕೂಡಿರುವುದರಿಂದ ಈ ಹೆಸರು ಬಂದಿದೆ. ಕಪ್ಪು ಸಮುದ್ರದ ವಿನಾಶಕಾರಿ ಸಿದ್ಧಾಂತ ವು ಈ ಅಭಿಪ್ರಾಯವನ್ನು ಅವಲಂಬಿಸಿದೆ. 1570ರಷ್ಟು ಹಳೆಯದಾದ ಏಷ್ಯಿಯೆ ನೋವಾ ಡಿಸ್ಕ್ರಿಪಿಟೋ ಎಂಬ ಏಷ್ಯಿಯಾದ ಒಂದು ನಕ್ಷೆಯು ಓರ್ಟೆಲಿಸ್ ನಲ್ಲಿದ್ದು ಇದರಲ್ಲಿ ಈ ಸಮುದ್ರವನ್ನು "ಮಾರ್ ಮಗ್ಗಿಯರ್" ಎಂದು ಗುರುತಿಸಲಾಗಿದೆ.
ನೌಕಾ ವಿಜ್ಞಾನದ ಪ್ರಕಾರ, ಕಪ್ಪು ಸಮುದ್ರದ ಮೆಲ್ಮೈನಿಂದ ಸುಮಾರು 200 ಕಿ.ಮೀ. ಆಳದ ಪ್ರದೇಶವು ಹೈಡ್ರೋಜನ್ ಸಲ್ಪೈಡ್ ಪದರವನ್ನು ಹೊಂದಿದ್ದು, ಇದು ಒಂದು ಅದ್ವಿತೀಯ ಸೂಕ್ಷ್ಮಾಣು ಜೀವಿಗಳ ಗುಂಪಿನ ಬೆಳವಣಿಗೆಗೆ ಸಹಾಯಕವಾಗಿದೆ. ಇವು ಆಮ್ಲಜನಕ ರಹಿತ ಮೀಥೇನ್ ನ ಉತ್ಕರ್ಷಣೆಯಿಂದಾಗಿ ಸಮುದ್ರದ ತಳ ಭಾಗದಲ್ಲಿ ಕಪ್ಪನೆಯ ಮೆಕ್ಕಲು ಮಣ್ಣು ಶೇಖರಗೊಳ್ಳುವಂತೆ ಮಾಡುತ್ತವೆ. ಆದ್ದರಿಂದ ಈ ಸಮುದ್ರಕ್ಕೆ "ಕಪ್ಪು ಸಮುದ್ರ " ಎಂಬ ಹೆಸರು ಬಂದಿದೆ.
ಬೋಗುಣಿಗಳ ಭೌಗೋಳಿಕ ಉಗಮವನ್ನು ಆಲ್ಬಿಯನ್ ಅಗ್ನಿ ಪರ್ವತ ಚಾಪ ಮತ್ತು ಪೆಲಿಯೋ-ಮತ್ತು ನಿಯೋ ಟೆತಿಸ್ ಮಹಾಸಾಗರಗಳ ವಿಭಜನೆಯಿಂದ ಉಂಟಾದ ಎರಡು ವಿಭಿನ್ನ ಬೋಗುಣಿ ಹಿಂಚಾಪದ ಮೂಲಕ ಪತ್ತೆ ಹಚ್ಚಬಹುದು. ಇದರ ಆರಂಭ ದಿಂದ, ಸಂಕುಚಿತ ಪರಿಸರಗಳು ಬೋಗುಣಿಯಲ್ಲಿ ಹಿಂಜರಿಕೆಯುವಿಕೆ ಯನ್ನು ಉಂಟು ಮಾಡುತ್ತದೆ.
ವಿಸ್ತರಿತ ಹಂತಗಳ ಚದುರುವಿಕೆ ದೊಡ್ಡ ಪ್ರಮಾಣದ ಅಗ್ನಿ ಪರ್ವತ ಮತ್ತು ಹಲವಾರು 2}ಪರ್ವತಗಳ ಉಗಮಕ್ಕೆ ಕಾರಣವಾಯಿತು, ಇದು ಗ್ರೇಟರ್ ಕಾಕಸ್, ಪೋಂಟೈಡ್ಸ್ ದಕ್ಷಿಣ ಕ್ರೈಮಿಯಾ ಮತ್ತು ಬಾಲ್ಕನ್ ಪರ್ವತ ಶ್ರೇಣಿಗಳ ಬೆಳವಣಿಗೆಗೆ ಕಾರಣವಾಯಿತು. ಯುರೇಷಿಯಾ ಮತ್ತು ಆಫ್ರಿಕಾದ ಫಲಕಗಳ ನಡುವೆ ಉಂಟಾಗುವ ನಿರಂತರ ಘರ್ಷಣೆ ಮತ್ತು ಉತ್ತರ ಅನಾಟೋಲಿಯನ್ ಫಾಲ್ಟ್ ಹಾಗೂ ಪೂರ್ವ ಅನಾಟೋಲಿಯನ್ ಫಾಲ್ಟ್ ಗಳಲ್ಲಿ ಉಂಟಾಗುವ ಪಶ್ಚಿಮ ದಿಕ್ಕಿನ ಅನಾಟೋಲಿಯನ್ ಭಾಗದ ವಿಮೋಚನೆಯು ಟೆಕ್ಟೋನಿಕ್ ಪ್ರವಾಹಗಳನ್ನು ಆದೇಶಿಸುತ್ತದೆ. *ಇದು ಕಪ್ಪು ಸಮುದ್ರದ ಬೋಗುಣಿಯ ಗಣನೀಯವಾದ ಹಿಂಜರೆತ ಮತ್ತು ಅನಾಟೋಲಿಯನ್ ಪ್ರದೇಶದಲ್ಲಿ ಅಗ್ನಿ ಪರ್ವತಗಳ ಚಟುವಟಿಕೆಗಳಿಗೆ ಕಾರಣವಾಗುತ್ತದೆ. ಇಂತಹ ಧೀರ್ಘಕಾಲದ ಭೌಗೋಳಿಕ ವಿದ್ಯಾಮಾನಗಳು ಕಪ್ಪು ಸಮುದ್ರವನ್ನು ಜಾಗತಿಕ ಮಹಾಸಾಗರ ವ್ಯವಸ್ಥೆಯಿಂದ ಕಾಲಕ್ರಮೇಣ ಬೇರ್ಪಡುವಂತೆ ಮಾಡಿವೆ. ಈಗಿನ ಬೋಗುಣಿ ಪ್ರದೇಶವು ಕ್ರಿಮಿಯನ್ ಪರ್ಯಾಯ ದ್ವೀಪದಿಂದ ದಕ್ಷಿಣಕ್ಕೆ ಹಬ್ಬಿರುವ ಒಂದು ಬಾಹ್ಯ ಗೋಲದ ಮೂಲಕ ಎರಡು ಉಪ ಬೋಗುಣಿಗಳಾಗಿ ವಿಭಜನೆ ಹೊಂದಿದೆ.
ಉತ್ತರಕ್ಕಿರುವ ಅತಿದೊಡ್ಡ ಆವರಣವು ಸುಮಾರು 190ಕಿ.ಮೀ. ವ್ಯಾಪ್ತಿಯಷ್ಟಿದ್ದು, 1:40 ಮತ್ತು 1:1000 ಅಳೆತೆಯ ತಗ್ಗಾದ ಪ್ರದೇಶವನ್ನು ಹೊಂದಿದೆ. ಟರ್ಕಿಯನ್ನು ಸುತ್ತುವರೆದಿರುವ ದಕ್ಷಿಣ ತುದಿ ಹಾಗೂ ಜಾರ್ಜಿಯಾ ಸುತ್ತಲಿರುವ ಪಶ್ಚಿಮದ ತುದಿಗಳು 20ಕಿ.ಮೀ.ನಷ್ಟು ಅಗಲವಾಗಿರುವ ಆವರಣವನ್ನು ಮತ್ತು 1:40 ನಷ್ಟು ಅಳತೆಯಿರುವ ಅನೇಕ ಮುಳುಗಿರುವ ದೊಡ್ಡ ಹಳ್ಳಗಳನ್ನು ಮತ್ತು ಕಾಲುವೆಗಳನ್ನು ಹೊಂದಿವೆ.
ಕಪ್ಪು ಸಮುದ್ರದ ಮಧ್ಯ ಭಾಗದಲ್ಲಿನ ಯೂಕ್ಸಿನ್ ಅಂಧಕಾರ ಪ್ರದೇಶವು ಕ್ರೈಮಿಯನ್ ಪರ್ಯಾಯ ದ್ವೀಪದ ಯಾಲ್ಟಾದ ದಕ್ಷಿಣದ ಗರಿಷ್ಠ ಆಳವನ್ನು ತಲುಪುತ್ತದೆ ಕಪ್ಪು ಸಮುದ್ರದ ಕರಾವಳಿ ಸಮೀಪದ ವಲಯವನ್ನು ಕೆಲವುಮ್ಮೆ ಪೊಂಟಿಕ್ ಲಿಟ್ಟೊರಲ್ ಎಂದು ಪರಿಗಣಿಸಲಾಗುವುದು.
ಫಿಕ್ನೋಕ್ಲೈನ್‌ನ ಕೆಳಭಾಗದಲ್ಲಿ, ಲವಣತೆಯು 22 ರಿಂದ 22.5 ವರೆಗೆ ಹೆಚ್ಚಾಗುತ್ತದೆ ಮತ್ತು ಉಷ್ಣತೆಯೂ ಸಹ ಅಧಿಕವಾಗುತ್ತದೆ. ಜಲರಾಸಾಯನಿಕ ಪರಿಸರವು ಆಮ್ಲಜನಕ ವಲಯದಿಂದ ಆಮ್ಲಜನಕ ರಹಿತ ವಲಯಕ್ಕೆ ಬದಲಾಗುತ್ತದೆ, ಏಕೆಂದರೆ ಮುಳುಗಿದ ಜೀವರಾಶಿಯ ಬ್ಯಾಕ್ಟೀರಿಯಾ ವಿಘಟನೆಯಿಂದ ಎಲ್ಲಾ ಮುಕ್ತ ಆಮ್ಲಜನಕವು ಉಪಯೋಗಿಸಲ್ಪಟ್ಟಿರುತ್ತದೆ.
ಕೆಲವು ಎಕ್ಸ್‌ಟ್ರಿಮೋ ಫೈಲ್ ಬ್ಯಾಕ್ಟೀರಿಯಾಗಳು ಸಾವಯವ ವಸ್ತುಗಳ ಉತ್ಕರ್ಷಣೆಯ ಸಮಯದಲ್ಲಿ ಸಲ್ಪೇಟ್ ಗಳನ್ನು ಬಳಸಿಕೊಳ್ಳುತ್ತವೆ, ಇದು ಹೈಡೋಜನ್ ಸಲ್ಪೈಡ್ ನ ನಿರ್ಮಾಣಕ್ಕೆ ಕಾರಣವಾಗುತ್ತದೆ.
ಇದು ಕಬ್ಬಿಣದ ಸಲ್ಪೈಡ್ಗಳ ಪೈರೈಟ್, ಗ್ರಿಗೈಟ್ ಮತ್ತು ಕಬ್ಬಿಣದ ಮಾನೊ ಸಲ್ಪೈಡ್ ಗಳಂತಹ ಸಲ್ಪೈಡ್‌ಗಳ ಒತ್ತರಕ್ಕೆ ಕಾರಣವಾಗುತ್ತವೆ.
ಅಷ್ಟೇ ಅಲ್ಲದೆ ಕವಚಗಳಲ್ಲಿರುವ ಕ್ಯಾಲ್ಸಿಯಂ ಕಾರ್ಬೊನೇಟ್ ನಂತಹ ಕಾರ್ಬೊನೇಟ್ ಪದಾರ್ಥಗಳ ಕರಗುವಿಕೆಗೆ ಕಾರಣವಾಗುತ್ತದೆ.ಬೋಟ್ ಹಲ್ಸ್ ಗಳಂತಹ ಆಂತ್ರೋಪೊಜೆನಿಕ್ ಮಾನವ ನಿರ್ಮಿತ ವಸ್ತುಗಳನ್ನೊಳಗೊಂಡ ಸಾವಯವ ಪದಾರ್ಥವು ಉತ್ತಮ ಸ್ಥಿತಿಯಲ್ಲಿ ಸಂಗ್ರಹಿಸಲ್ಪಟ್ಟಿವೆ. ಅತ್ಯಂತ ಹೆಚ್ಚಿನ ಮೇಲ್ಮೈ ಉತ್ಪನ್ನಗಳ ಸಮಯದಲ್ಲಿ, ಅಲ್ಪ ಕಾಲಿಕ ಶೈವಲ ಸಮೂಹವು ಸ್ಯಾಪ್ರೋಪೆಲ್ ಗಳೆಂಬ ಸಾವಯವ ಪದರಗಳನ್ನುಂಟು ಮಾಡುತ್ತವೆ.
ಈ ಪ್ರದೇಶದ ಹಲವಾರು ಚಿತ್ರಗಳು ವಾರ್ಷಿಕ ಸಸ್ಯ ಪ್ಲಾಂಕ್ಟಾನ್ ಸಮೂಹ ವನ್ನುಂಟು ಮಾಡಿವೆ ಎಂದು ವಿಜ್ಞಾನಿಗಳು ವರದಿ ಮಾಡಿದ್ದಾರೆ.
ಈ ಕಾರಣದಿಂದ ಕಪ್ಪು ಸಮುದ್ರವು ಕಡಲು ವಸ್ತು ಶೋಧನಾ ಶಾಸ್ತ್ರದಲ್ಲಿ ಹೆಚ್ಚಿನ ಆಸಕ್ತಿಯನ್ನು ಕೆರಳಿಸಿದೆ. ಸಿನೊಪ್, ಟರ್ಕಿಯ ತೀರಪ್ರದೇಶದ ಆಮ್ಲಜನಕ ರಹಿತ ಪದರಗಳಲ್ಲಿ ದೊರೆತ , ಬೈಜಾಂಟೈನ್ ರೆಕ್ ಸಿನೊಪ್ ನಂತಹ ಪುರಾತನ ಪಾಳು ಬಿದ್ದ ಹಡಗುಗಳು ಸುರಕ್ಷಿತವಾಗಿ ಸಂರಕ್ಷಿಸಲ್ಪಟ್ಟಿರುವುದನ್ನು ಅನ್ವೇಷಣೆ ಮಾಡಲಾಗಿದೆ.
ಮಾದರಿಗಳು ತೋರಿಸಿರುವಂತೆ ಕಪ್ಪು ಸ್ಸಮುದ್ರದ ಮೇಲಿನ ಕ್ಷುದ್ರ ಗ್ರಹದ ಪ್ರಭಾವದ ಒಂದು ಸನ್ನಿವೇಶದಲ್ಲಿ ಬಿಡುಗಡೆಯಾದ ಹೈಡೋಜನ್ ಸಲ್ಪೈಡ್ ಮೋಡಗಳು ಆರೋಗ್ಯದ ಮೇಲೆ ತೀವ್ರವಾದ ಪರಿಣಾಮ ಅಥವಾ ಕಪ್ಪು ಸಮುದ್ರದ ತೀರ ಪ್ರದೇಶದಲ್ಲಿರುವ ಜನರ ಜೀವಕ್ಕೆ ಅಪಾಯ ವನ್ನು ಒಡ್ಡಿದೆ.
ಇಂಗ್ಲಿಷ್ ಹೆಸರು "ಬ್ಲ್ಯಾಕ್ ಸೀ"ಯನ್ನು ಒಳಗೊಂಡು ಇನ್ನೂ ಹಲವು ಹೆಸರುಗಳಿವೆ, , ಗ್ರೀಕ್ ಮಾವ್ರಿ ಥಲಸ್ಸಾ , ಬಲ್ಗೇರಿಯನ್ ಚೆರ್ನೊ ಮೊರ್ , ಜಾರ್ಜಿಯನ್ ಶವಿ ಘವ , ಲಾಝ್ ಉಚ ಝುಗ ಅಥವಾ ಬರೀ ಝುಗ 'ಸಮುದ್ರ', ರೊಮೇನಿಯನ್ ಮಾರಿಯ ನಿಯಾಗ್ರ , ರಷಿಯನ್ ಚೊರ್ನೊಯೆ ಮೊರ್ , ಟರ್ಕಿಶ್ ಕರಾಡೆನಿಝ್ , ಉಕ್ರೇನಿಯನ್ ಕ್ರೋನ್ ಮೊರ್ , ಉಬಿಖ್ . ಈ ಹೆಸರುಗಳು ಹನ್ನೆರಡನೆಯ ಶತಮಾನಕ್ಕಿಂತಲೂ ಹಿಂದಿನದೆಂದು ಇನ್ನೂ ತೋರಿಸಲಾಗಿಲ್ಲ. ಆದರೆ ಈ ಸೂಚನೆಗಳು ಸ್ವಲ್ಪ ಹಳೆಯದಾಗಿವೆ.
ಕಪ್ಪು ಸಮುದ್ರಕ್ಕೆ ಆಟೊಮಾನ್ ಟರ್ಕ್ ರಿಂದ ಈ ಹೆಸರು ಬಂದಿದೆ.ಕರಾ ಕರಾ ಡೆನ್ಸಿ ಯಲ್ಲಿನ ಮಧ್ಯಕಾಲಿಕ ಟರ್ಕ್‌ನ ಉತ್ತರವನ್ನು ಸೂಚಿಸುತ್ತದೆ-ಕರಾ ಸಮುದ್ರವು ಕಪ್ಪು ಸಮುದ್ರದಂತಿರುವ ಉತ್ತರದ ಸೈಬೇರಿಯನ್ ಯಾಕುಟ್ ಟರ್ಕ್‌ನ ಸಮುದ್ರವಗಿದೆ. ಟರ್ಕಿ ಭಾಷೆಯಲ್ಲಿ 'ಕೆಂಪು' ಎಂಬುದು ಕಿಜಿಲ್ ಡೆನಿಜ್ ನಲ್ಲಿರುವಂತೆ ಅನಾಟೋಲಿಯಾದ ಕೆಂಪು ಸಮುದ್ರದ ದಕ್ಷಿಣ ದಿಕ್ಕನ್ನು ಸೂಚಿಸುತ್ತದೆ.
ಆದರೆ 'ಅಕ್'-ವ್ಹೈಟ್ ಎಂಬುದು ಪಶ್ಚಿಮ ದಿಕ್ಕನ್ನು ಸೂಚಿಸುತ್ತದೆ. ಏಜಿಯನ್ ಮತ್ತು ಮೆಡಿಟರೇನಿಯನ್‍ನ್ನು ಒಟ್ಟಾಗಿ ಅನಾಟೋಲಿಯನ್ ಟರ್ಕಿಷ್ ನಲ್ಲಿ ಅದರ ಹಳೆಯ ಹೆಸರಾದ "ಅಕ್ಡೆನಿಝ್" -ಶ್ವೇತ ಸಮುದ್ರ ಎಂದು ಕರೆಯಲಾಗುತ್ತಿತ್ತು; ಆದಾಗ್ಯೂ ಅಕ್ಡೆನಿಝ್ ಕೇವಲ ಮೆಡಿಟರೇನಿಯನ್ ಸಮುದ್ರವನ್ನು ಮಾತ್ರ ಸೂಚಿಸುತ್ತಿದ್ದು, ಈಗಿನ ಮೆಡಿಟರೇನಿಯನ್ ನ ಉತ್ತರ ಭಾಗವನ್ನು ಏಜಿಯನ್ ಎಂದು ಕರೆಯಲಾಗಿದ್ದು ಅದರ ಪಾಶ್ಚಿಮಾತ್ಯ ಹೆಸರನ್ನು ಹೊಂದಿದೆ.
ಆಟೊಮನ್‌ರ ಕಾಲದಲ್ಲಿ ಏಜಿಯನ್‌ನ್ನು ದ್ವೀಪಗಳ ಸಮುದ್ರ ಎಂದು ಕರೆಯುತ್ತಿದ್ದರಿಂದ ಈ ರೀತಿ ಇರಲಿಲ್ಲ-ಆಡಲಾರ್ ಡೆನಿಜಿ ಎಂದರೆ ಗ್ರೀಸ್ ಮತ್ತು ಅನಾಟೋಲಿಯಾದ ಮಧ್ಯೆ ಇರುವ 12ದ್ವೀಪಗಳನ್ನು ಸೂಚಿಸುತ್ತದೆ.ಸಾಮಾನ್ಯ ಬಣ್ಣಗಳ ನಿಯಮದ ನಂತರ ಇಂಗ್ಲೀಷ್‌ನಲ್ಲಿ ಕೆಂಪು ಸಮುದ್ರ ನಾಲ್ಕು ಸಮುದ್ರಗಳ ಹೆಸರನ್ನು ಹೊಂದಿದೆ - ನಂತರ ಕೆಂಪು ಸಮುದ್ರ, ಬಿಳಿ ಸಮುದ್ರ ಮತ್ತು ಹಳದಿ ಸಮುದ್ರ.
ಕಪ್ಪು ಸಮುದ್ರವು ಸಕಾರಾತ್ಮಕವಾದ ಜಲ ಮಟ್ಟವನ್ನು ಹೊಂದಿದೆ; ಅಂದರೆ, ಪ್ರತಿ ವರ್ಷ ಬೊಸ್ಪೊರಸ್ ಮತ್ತು ಡಾರ್ಡಾನೆಲ್ಸ್‌ಗಳ ಮೂಲಕ 300 ³ ನಷ್ಟು ನೀರನ್ನು ಎಜಿಯನ್ ಸಮುದ್ರಕ್ಕೆ ಬಿಡುತ್ತದೆ ಮೆಡಿಟರೇನಿಯನ್ ನೀರು ಜಲವಿನಿಮಯದ ಒಂದು ದ್ವಿಮಾರ್ಗದ ಭಾಗವಾಗಿ ಕಪ್ಪು ಸಮುದ್ರಕ್ಕೆ ಹರಿಯುತ್ತದೆ.
ಕಪ್ಪು ಸಮುದ್ರದ ಹೊರಹರಿವು ತಂಪಾಗಿದ್ದು ಕಡಿಮೆ ಲವಣಾಂಶವನ್ನು ಹೊಂದಿದೆ. ಆದ್ದರಿಂದ ಮೆಡಿಟರೇನಿಯನ್ ಸಮುದ್ರದ ಹೆಚ್ಚು ಲವಣ ಮತ್ತು ಬೆಚ್ಚಗಿನ ಒಳಹರಿವು ನೀರಿನ ಮೇಲ್ಮೈನ ಕೆಳಭಾಗಗಳಲ್ಲಿ ಪ್ರಮುಖವಾದ ಆಮ್ಲಜನಕ ರಹಿತ ಪದರವನ್ನು ಉಂಟುಮಾಡುತ್ತದೆ.
ಕಪ್ಪು ಸಮುದ್ರವು ಅದರ ಉತ್ತರಕ್ಕಿರುವ ಯುರೇಷಿಯಾದ ನದಿಗಳ ವ್ಯವಸ್ಥೆಗಳಿಂದ ನದಿ ನೀರನ್ನು ಹೆಚ್ಚಿನ ಪ್ರಮಾಣದಲ್ಲಿ ಪಡೆಯುತ್ತದೆ. ಇವುಗಳಲ್ಲಿ ಡಾನ್, ಡಿನೈಪರ್ ಹಾಗೂ ಡ್ಯಾನೂಬ್‌ಗಳು ಪ್ರಮುಖವಾದುವು.
ಈ ಮೊದಲು ನೀರಿನ ಮಟ್ಟವು ಗಣನೀಯವಾಗಿ ಬದಲಾಗುತ್ತಿತ್ತು. ಖಂಡಾವರಣದ ಸುತ್ತಮುತ್ತಲಿನ ಬೋಗುಣಿ ಪ್ರದೇಶ ಹಾಗೂ ಇತರೆ ಸ್ಥಳಗಳಲ್ಲಿನ ನೀರಿನ ಮಟ್ಟದ ವ್ಯತ್ಯಾಸಗಳು ಕೆಲವು ವೇಳೆ ಈ ಸ್ಥಳಗಳು ಒಣನೆಲವಾಗಿ ಪರಿವರ್ತನೆ ಹೊಂದುವಂತೆ ಮಾಡುತ್ತವೆ.
ಒಂದು ನಿರ್ಧಿಷ್ಟ ನೀರಿನ ಮಟ್ಟ ತಲುಪಿದಾಗ ಸುತ್ತ ಮುತ್ತಲಿನ ನೀರಿನ ಮೂಲಗಳೊಂದಿಗೆ ಸೇರಲು ಸಾಧ್ಯವಾಗುತ್ತದೆ.
ಟರ್ಕಿಷ್ ಜಲಸಂಧಿಗಳ ಈ ಕ್ರಿಯಾಶೀಲ ಜಲಮಾರ್ಗಗಳ ಮುಖಾಂತರ , ಕಪ್ಪು ಸಮುದ್ರವು ಜಾಗತಿಕ ಮಹಾಸಾಗರ ವ್ಯವಸ್ಥೆಯನ್ನು ಸೇರುತ್ತದೆ. ಈ ಜಲ ಸಂಪರ್ಕಗಳು ಇಲ್ಲದೇ ಇರುವಾಗ, ಕಪ್ಪು ಸಮುದ್ರವು ಒಂದು ಸರೋವರದಂತಾಗಿ , ಜಾಗತಿಕ ಮಹಾಸಾಗರ ವ್ಯವಸ್ಥೆಯಿಂದ ಸಂಪೂರ್ಣವಾಗಿ ಬೇರ್ಪಡುತ್ತದೆ.
ಈಗ ಕಪ್ಪು ಸಮುದ್ರದ ನೀರಿನ ಮಟ್ಟ ಸಾಪೇಕ್ಷವಾಗಿ ಹೆಚ್ಚಾಗಿದ್ದು, ಮೆಡಿಟರೇನಿಯನ್‌ನೊಂದಿಗೆ ಈ ನೀರು ವಿನಿಮಯಗೊಳ್ಳುತ್ತಿದೆ. ಟರ್ಕಿಷ್ ಜಲಸಂಧಿಗಳು ಕಪ್ಪು ಸಮುದ್ರ ಹಾಗೂ ಏಜಿಯನ್ ಸಮುದ್ರಗಳನ್ನು ಸೇರಿಸುತ್ತವೆ, ಇದು ಮಾರ್ಮಾರ ಸಮುದ್ರ ಮತ್ತು ಡಾರ್ಡಾನೆಲ್ಸ್ಗಳನ್ನು ಒಳಗೊಂಡಿವೆ.
ಕಪ್ಪು ಸಮುದ್ರವು ಕ್ರಿಯಾತ್ಮಕ ಮತ್ತು ಚಲನಾತ್ಮಕ ಸಮುದ್ರ ಪರಿಸರ ವ್ಯವಸ್ಥೆಗೆ ಅನುಕೂಲಕರವಾಗಿದ್ದು, ಲವಣಯುಕ್ತನೀರು, ಪೋಷಣಾ-ಸಮೃದ್ಧಿಯ ಪ್ರಭೇದಗಳ ಬೆಳವಣಿಗೆಗೆ ಹೆಚ್ಚು ಸಹಾಯಕವಾಗಿದೆ.ಕಪ್ಪು ಸಮುದ್ರದಲ್ಲಿ ಎಲ್ಲಾ ವಿಧವಾದ ಕಡಲು ಆಹಾರ ಜಾಲಗಳನ್ನು ಕಾಣಬಹುದಾಗಿ ದೆ. ಇದು ಪ್ರಥಮ ಉತ್ಪಾದಕರಾದ ಡಯಾಟಮ್ ಗಳು ಡೈನೋ ಪ್ಲಾಜಲ್ಲೇಟ್ ಗಳನ್ನು ಒಳಗೊಂಡಿರುವ ಅನೇಕ ಸ್ವಪೋಷಕ ಶೈವಲಗಳನ್ನು ಒಳಗೊಂಡ ಪೋಷಣಾ ಸ್ತರಗಳ ಒಂದು ವ್ಯಾಪ್ತಿಯನ್ನು ಹೊಂದಿದೆ.
ಯುರೇಷಿಯಾ ಮತ್ತು ಮಧ್ಯ ಯೂರೋಪ್‌ಗಳಿಗೆ ಬರುವ ನದಿ ಪ್ರವಾಹಗಳು, ಕರಗಿದ ಪ್ರಮಾಣದ ಪೋಷಕಾಂಶಗಳನ್ನು ಹಾಗೂ ಅಧಿಕ ಪ್ರಮಾಣದ ಮೆಕ್ಕಲನ್ನು ಕಪ್ಪು ಸಮುದ್ರಕ್ಕೆ ತರುತ್ತವೆ.ಆದರೆ ಈ ಪೋಷಕಾಂಶಗಳ ಹಂಚುವಿಕೆಯು ಭೌತ ರಾಸಾಯನಿಕ ಸ್ತರೀಕರಣದ ಶ್ರೇಣಿಯ ಮೂಲಕ ನಿಯಂತ್ರಿಸಲ್ಪಡುತ್ತದೆ, ನಂತರ ಕಾಲಿಕ ಭೌಗೋಳೀಕ ಬೆಳವಣಿಗೆಗಳ ಮೂಲಕ ನಿರ್ಧರಿಸಲ್ಪಡುತ್ತದೆ.
ಚಳಿಗಾಲದಲ್ಲಿ, ಪ್ರಭಲವಾದ ಮಾರುತಗಳು ಪೋಷಕಾಂಶಗಳ ವೃದ್ಧಿ ಹಾಗೂ ಸಂಸ್ಕರಣೆಗೆ ಸಹಾಯ ಮಾಡುತ್ತವೆ ,ಆದರೆ ಅತಿಯಾದ ಬೇಸಿಗೆಯಲ್ಲಿ ಉಷ್ಣತೆಗಳು ಲಂಬ ಸ್ತರೀಕರಣ ಹಾಗೂ ಬೆಚ್ಚಗಿನ ತಗ್ಗಾದ ಮಿಶ್ರಿತ ಪದರದ ಉತ್ಪಾದನೆಗೆ ಕಾರಣವಾಗಿದೆ.
ದಿನದ ಅವಧಿ ಮತ್ತು ಇನ್ಸೊಲೇಶನ್ನ ತೀವ್ರತೆಯು ದ್ಯುತಿವಲಯದ ವ್ಯಾಪ್ತಿಯನ್ನು ನಿಯಂತ್ರಿಸುತ್ತವೆ. ಆಮ್ಲಜನಕ ರಹಿತ ಕೆಳ ಭಾಗದ ನೀರಿನಲ್ಲಿ ಅಪಕರ್ಷಿತ ನೈಟ್ರೇಟ್, ಅಮೋನಿಯಾ ರೂಪದಲ್ಲಿ ಸಂಗ್ರಹವಾಗಿದ್ದು ಮೇಲ್ಮೈ ಉತ್ಪನ್ನವು ಪೋಷಕಾಂಶಗಳ ಲಭ್ಯತೆಯ ಆಧಾರದ ಮೇಲೆ ನಿಯಂತ್ರಿಸಲ್ಪಡುತ್ತವೆ. ಕಪ್ಪು ಸಮುದ್ರದ ಪೋಷಣಾ ಚಕ್ರೀಕರಣದಲ್ಲಿ ಬೆಂಥಿಕ್ ವಲಯವು ಪ್ರಮುಖ ಪಾತ್ರ ವಹಿಸುತ್ತದೆ.
ಏಕೆಂದರೆ ಈ ಪ್ರದೇಶದಲ್ಲಿ ರಾಸಾಯನಿಕ ಸ್ವಪೋಷಕಗಳು ಮತ್ತು ಆಮ್ಲಜನಕ ರಹಿತ ಪುನರ್ ಚಕ್ರೀಕರಣವು ಪೋಷಕಾಂಶಗಳನ್ನು ದ್ಯುತಿ ವಲಯಕ್ಕೆ ಸಾಗಿಸಿ ಉತ್ಪಾದನೆಗೆ ಅನುಕೂಲ ಮಾಡಿಕೊಡುತ್ತವೆ.
ವಸಂತ ಋತು ಮತ್ತು ಬೇಸಿಗೆಯಲ್ಲಿ ನೀರಿನ ಉಪಮೇಲ್ಮೈ ಭಾಗಗಳಲ್ಲಿ ಪ್ರಭೇದಗಳ ಬೆಳವಣಿಗೆಯು ಹೆಚ್ಚಾಗುವುದರಿಂದ ವಾರ್ಷಿಕ ಡೈನೋ ಪ್ಲಾಜಲ್ಲೇಟ್ ಗಳ ಹರಡುವಿಕೆಯನ್ನು ಈ ಅಂಶದ ಆಧಾರದ ಮೇಲೆ ಗುರುತಿಸಬಹುದಾಗಿದೆ. ನವೆಂಬರ್ ತಿಂಗಳಿನಲ್ಲಿ , ಜಲಸಮೂಹಗಳ ಮತ್ತು ನೈಟ್ರೈಟ್ ನಂತಹ ಪೋಷಕಾಂಶಗಳ ಲಂಬ ಮಿಶ್ರಣದಿಂದ, ಪ್ಲಾಂಕ್ಟಾನ್ ಗಳ ಉಪಮೇಲ್ಮೈ ಉತ್ಪನ್ನವು ಮೇಲ್ಮೈ ಉತ್ಪನ್ನದೊಂದಿಗೆ ಬೆರೆಯುತ್ತದೆ.
ಕಪ್ಪು ಸಮುದ್ರದ ಡೈನೋಪ್ಲಾಜಲ್ಲೇಟ್ ಸಮೂಹವು ಪ್ರಮುಖವಾಗಿ ಗೈಮ್ನೊಡಿನಿಯಂ ಪ್ರಭೇದಗಳನ್ನು ಹೊಂದಿದೆ.
ಕಪ್ಪು ಸಮುದ್ರದ ಡೈನೋಪ್ಲಾಜಲ್ಲೇಟ್ ವೈವಿದ್ಯತೆಯು 193 ಪ್ರಭೇದಗಳಿಂದ ಹಿಡಿದು 267 ಪ್ರಭೇದಗಳಷ್ಟಿದೆ. ಮೆಡಿಟರೇನಿಯನ್‌ಗೆ ಹೋಲಿಸಿದಾಗ ಪ್ರಭೇದ ಸಮೃದ್ಧಿಯ ಮಟ್ಟವು ಸಾಪೇಕ್ಷವಾಗಿ ಕಡಿಮೆ ಇದೆ. ಇದು ಲವಣಯುಕ್ತ ವಾತಾವರ್ಣ, ನೀರಿನ ಮಿತ ಪಾರದರ್ಶಕತೆ ಮತ್ತು ಆಳ ಪ್ರದೇಶಗಳ ಆಮ್ಲಜನಕ ರಹಿತ ವಾತಾವರಣ ಕ್ಕೆ ಹೊಂದಿಕೊಳ್ಳುವ ಪ್ರಭೇದಗಳಿಗೆ ಮಾತ್ರ ಅನುಕೂಲಕರವಾಗಿದೆ.
ಕಪ್ಪು ಸಮುದ್ರವು ಪ್ರಪಂಚದ ಮಹಾಸಾಗರ ವನ್ನು ಎರಡು ತಗ್ಗಾದ ಜಲಸಂಧಿಗಳಾದ ಡಾರ್ಡಾನೆಲ್ಸ್ ಮತ್ತು ಬೊಸ್ಪೊರಸ್ ಮುಖಾಂತರ ಸಂಪರ್ಕಿಸುತ್ತವೆ. ಡಾರ್ಡೆನಲ್ಸ್ ಆಳವಾಗಿದ್ದು, ಬೊಸ್ಪೊರಸ್‌ನ ಆಳ ಕಡಿಮೆಯಿದೆ . ಹೋಲಿಕೆಯ ಆಧಾರದ ಮೇಲೆ ಹೇಳುವುದಾದರೆ ಹಿಮ ಯುಗದ ಪರಾಕಾಷ್ಟೆಯ ಸಮಯದಲ್ಲಿ ಸಮುದ್ರ ಮಟ್ಟಗಳು ಈಗಿನ ಮಟ್ಟಗಳಿಗಿಂತ ಕಡಿಮೆಯಾಗಿತ್ತು.
ಹಿಮಾವೃತದ ನಂತರ ಅವಧಿಯಲ್ಲಿ ಕಪ್ಪು ಸಮುದ್ರದ ನೀರಿನ ಮಟ್ಟವು ಕೆಲವು ಭಾಗಗಳಲ್ಲಿ ಗಣನೀಯ ಪ್ರಮಾಣದಲ್ಲಿ ಕಡಿಮೆಯಾದುದಕ್ಕೆ ಪುರಾವೆಗಳಿವೆ. ಉದಾಹರಣೆಗೆ ವಸ್ತು ಶೋಧಕ ಶಾಸ್ತ್ರ ಜ್ಞರು ಈಗಿನ ಟರ್ಕಿಯ ಕಪ್ಪು ಸಮುದ್ರದ ತೀರ ಪ್ರದೇಶಗಳಲ್ಲಿ ಮೃದ್ವಂಗಿಗಳ ಕವಚಗಳು ಮತ್ತು ಮಾನವ ನಿರ್ಮಿತ ರಚನೆಗಳನ್ನು ಈ ಜಲ ಭಾಗಗಳಲ್ಲಿ ಶೋಧಿಸಿದ್ದಾರೆ.
ಆದ್ದರಿಂದ, ಕಳೆದ ಹಿಮಾವೃತ ಕಾಲ ಮತ್ತು ನಂತರದ ಕೆಲವು ಅವಧಿಯವರೆಗೆ ಕಪ್ಪು ಸಮುದ್ರವು ಒಂದು ಭೂಬಂಧಿತ ಸಿಹಿನೀರಿನ ಸರೋವರವಾಗಿತ್ತು ಎಂದು ನಂಬಬಹುದಾಗಿದೆ. ಹಿಮ ಯುಗದ ಪರಿಣಾಮದ ನಂತರ , ಕಪ್ಪು ಸಮುದ್ರದ ನೀರಿನ ಮಟ್ಟ ಮತ್ತು ಏಜಿಯನ್ ಸಮುದ್ರದ ಮಟ್ಟವು ಪ್ರತ್ಯೇಕವಾಗಿ ತಮ್ಮಲ್ಲಿನ ನೀರನ್ನು ಪರಸ್ಪರ ವಿನಿಮಯ ಮಾಡಿಕೊಳ್ಳುವವರೆಗೂ ಹೆಚ್ಚಾಯಿತು.
ಈ ಬೆಳವಣಿಗೆಯ ನಿಖರವಾದ ಕಾಲಮಾನವು ಇಂದಿಗೂ ಚರ್ಚಾಸ್ಪದ ವಿಷಯವಾಗಿದೆ. ಒಂದು ಸಾಧ್ಯತೆಯೆಂದರೆ, ಕಪ್ಪು ಸಮುದ್ರವು ತುಂಬಿ ಅದರ ಅಧಿಕವಾದ ನೀರು ಬೊಸ್ಪೊರಸ್ ನ ಹೊಸ್ತಿಲಿನವರೆಗೂ ಹರಿದು ,ನಂತರ ಮೆಡಿಟರೇನಿಯನ್ ಸಮುದ್ರಕ್ಕೆ ಹರಿದಿರಬಹುದು.